hotchpotch/miracl-hf-unified huggingface dataset:
చిల్లర భవానీదేవి
చిల్లర భవానీదేవి రచయిత్రిగా సుప్రసిద్ధురాలు. ఈమె 1954, అక్టోబర్ 5న సికిందరాబాదులో జన్మించింది. ఈమె తండ్రి కోటంరాజు సత్యనారాయణశర్మ బహుముఖ ప్రజ్ఞాశాలి. ఆమె పినమామ చిల్లర భావనారాయణరావు కూడా ప్రముఖ సాహితీవేత్త, బహుముఖ ప్రజ్ఞాశాలి. ఈమె ఆంధ్ర విశ్వవిద్యాలయం నుండి హిందీలో ఎం.ఎ., ఉస్మానియా విశ్వవిద్యాలయం నుండి తెలుగులో ఎం.ఎ, ఎల్.ఎల్.బి., పి.హెచ్.డి. పట్టాలు పొందింది. ఈమె కవిత్వం, కథలు, సాహితీ విమర్శ, నాటకం, బాలసాహిత్యం, జీవితచరిత్ర, లలితగీతాలు మొదలైన ప్రక్రియలలో రచనలు చేసింది. ఈమె సచివాలయంలో ఉన్నత పదవిలో పనిచేసి పదవీవిరమణ గావించి ప్రస్తుతం హైదరాబాదులో నివసిస్తున్నది.
నాళేశ్వరం శంకరం
నాళేశ్వరం శంకరం తెలంగాణా ప్రాంతానికి చెందిన ప్రముఖకవి.
ఇతని చిన్నతనం ఎడ్లు కాయడంలోనూ, గేదెలకు పచ్చిగడ్డి కోసుకురావడంలోనూ, పిడకలు తయారు చేయడంలోనూ ముగిసిపోయింది. తల్లి బీడీ కార్మికురాలు. బిక్షాటన వంశంలో పుట్టిన వాడు కావటం చేత బిక్షాటన అనే జీవనోపాధిని వదిలేయకుండా చదువుకోవాలనే తండ్రి నిర్బంధఆజ్ఞను పాటిస్తూ ఏడు మైళ్ల దూరంలో వున్న వూరుకు, చదువు కోసం వెళ్లి నాల్గవ తరగతి నుండి ఏడవ తరగతి దాకా చదువుకుకున్నాడు. ఆ సమయంలో తెలంగాణా ఉద్యమం రావడంతో చదువు కుంటుపడింది. తరువాత పక్కవూరికి వెళ్ళి మెట్రిక్ చేరాడు. ఆ సమయంలో సుభద్రాదేవితో పరిచయమై కులాంతరవివాహం చేసుకున్నాడు. ఈ వివాహాన్ని తల్లిదండ్రులు వ్యతిరేకించటంతో ఇంటికి దూరమై కష్టంతో డిగ్రీ వరకు చదివాడు. తర్వాత ఒక ఆఫీసులో రోజువారీ వేతనంపై కొన్నిరోజులు పనిచేశాడు. ఆ ఆఫీసులో పనిచేస్తున్న కె.వివేకానందరెడ్డి అనే ఇంజనీరు ప్రోత్సాహంలో ఎం.ఎ. చదివాడు.
మల్లాయపాలెం (గుడివాడ)
"మల్లాయపాలెం (గుడివాడ)" కృష్ణా జిల్లా గుడివాడ మండలానికి చెందిన గ్రామం.2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ సాబీరుల్లాబేగ్, సర్పంచిగా ఎన్నికైనారు. ఉపసర్పంచిగా శ్రీమతి గోవాడ అంజమ్మ ఎన్నికైనారు. [1]
మల్లాయపలెం గ్రామ పంచయతీ పరిధిలోని నక్కల కాలువ వద్ద ఉన్న ఈ ఆలయంలో, స్వామివారి 14వ వార్షికోత్సవాన్ని పురస్కరించుకొని, 2015,డిసెంబరు-17వ తేదీ గురువారం ఉదయం 11-29 గంటలకు, స్వామివారి కళ్యాణం నిర్వహించెదరు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి; 2015,సెప్టెంబరు-2; 27వపేజీ.
[2] ఈనాడు అమరావతి: 2015,డిసెంబరు-16; 25వపేజీ.
పోలేపల్లి వెంగన్న శ్రేష్టి
పోలెపల్లి వెంగన్న శ్రేష్టి గారు మొదటి తరం గ్రంథాలయోధ్యమములోని ప్రముఖులలో ఒకరు.
శ్రీ పోలెపల్లి వెంగన్న శ్రేష్టి గారు 1909లో ఆగర్భ శ్రీమంతుల కుటుంబములో కడప జిల్లాలో జన్మించారు. కడప జిల్లాలో వీరు (ప్రస్తుతము వై.ఎస్.ఆర్ జిల్లా) "రాజా శ్రేష్టి "గా ప్రసిద్దులు.
1923 వ సంవత్సరములో తన ఇంట కేవలము 40 పుస్తకాలతో ఒక గ్రంథాలయాన్ని స్థాపించారు. దానికి శ్రీ రామచంద్ర పుస్తక బాండారముగా నామ కరణము చేశారు. ప్రభుత్వము నుంచి గాని, ప్రజలనుంచి గాని ఎటువంటి ఆర్థిక సహకారము లేకుండా ఈ నాటికి ఆ గ్రంథాలయము అనేక అరుదైన గ్రంథాలతో అలారారు తున్నది. స్వంత ఖర్చులతో అనేక పత్రికల సంపుటాలను సేకరించి ఈ గ్రంథాలయములో పదిల పరిచారు. గ్రంథాలయము ప్రారంభమునుండి అయ్యంకి వెంకటరమణయ్య వారి సలహాలను పాటిస్తూ గ్రంథాలయాన్ని అభివృద్ధి పరిచారు. అయ్యంకి వారి సేవలను గుర్తించి 1979 లో "ఆంధ్రప్రదేశ్ పౌర గ్రంథాలయ సంఘము " వీరిని ఘనంగా సన్మానించింది.
గ్రంథాలయోధ్యమ శిల్పి అయ్యంకి అనుగ్రంథము: పుట.
కాళ్లకూరి నరసింహం పంతులు
కాళ్లకూరి నరసింహం పంతులు గారు మొదటి తరం గ్రంథాలయోధ్యములోని ప్రముఖులలో ఒకరు.
శ్రీ కాళ్లకూరి నరసింహం పంతులు గారు (1863 - 1926) పశ్చిమ గోదావరి జిల్లా కొంపల్లె నివాసి. గ్రంథాలయ ఉద్యమ పితామహుడు అయ్యంకి వెంకటరమణయ్య వారు గ్రంథాలయ ఉద్యమములో ప్రవేశింపక పూర్వమే కాళ్లకూరి వారు భారత జాతీయ కాంగ్రెస్ నాయకులైన హూం, దాదాభాయి నౌరోజీ, అనిబిసెంట్ వంటి వారి పేర్లతో గ్రామలలో 1900 కు పూర్వమే గ్రంథాలయాలను స్థాపించి గ్రామీణులలో సామాజిక సృహ నెలకొల్పారు. అయ్యంకి వారితో పరిచయము ఏర్పడ్డాక తన కార్య క్రమాల పరిదిని మరింత విస్తరించారు. భీమవరము ప్రాంతములో అనేక మంది గ్రంథాలయా కార్య కర్తలను తయారు చేశారు. జిల్లా స్థాయి గ్రంథాలయ సభలను, సమావేశాలను నిర్వహించి గ్రంథాలయాల ప్రాముఖ్యతను వివరించారు. వీరి కృషికి గుర్తింపుగా వీరిని "గ్రంథాలయ భీష్మ " అని పిలిచేవారు. 90 సంవత్సరాల క్రితం వీరు స్థాపించిన గ్రంథాలయాలు ఈ నాటికి ప్రజలకు సేవలందిస్తున్నాయి.
గ్రంథాలయోధ్యమ శిల్పి అయ్యంకి అనుగ్రంథము: పుట.
నూరి వెంకట నరసింహం
నూరి వెంకట నరసింహం (1890 - 1933) గ్రంథాలయోద్యమ మూల పురుషులులలో ఒకరు.
శ్రీ నూరి వెంకట నరసింహం (1890 - 1933) గ్రంథాలయోద్యమ మూల పురుషులులలో ఒకరుగా, ఆంధ్ర ప్రదేశ్ గ్రంథాలయ సంఘం, విజయవాడ, రాంమోహన గ్రంథాలయ స్థాపనలో ప్రముఖ పాత్ర వహించారు. అయ్యంకివారు నిర్వహించిన ప్రతి కార్యక్రమములో నరసింహంగారు వెన్నంటి వుండేవారు. ఆంధ్ర గ్రంథాలయోద్యమము, సంపూర్ణ మానవత్వ వికాశంకోసం ఏర్పడిందని - 1919 లో నరసింహంగారు సిద్ధాంతరీకించారు. ఎన్నో సభలు నిర్వహించారు, పాల్గొన్నారు.
"Public Library - Home and abroad" అనే వీరి వ్యాసము అచ్చయింది."గ్రంథాలయ సర్వస్వము" తొలిసంచిక తీర్చిదిద్దిన వారిలో నూరి నరసింహంగారు ముఖ్యులు.
గ్రంథాలయోధ్యమ శిల్పి అయ్యంకి అనుగ్రంథము: పుట. 43
నిడమర్తి లక్ష్మీనారాయణ
నిడమర్తి లక్ష్మీనారాయణ (1878 - 1928) గ్రంథాలయోద్యమములో పాల్గొన్న ప్రముఖులలో ఒకారు.
శ్రీ నిడమర్తి లక్ష్మీనారాయణ (1878 - 1928) పశ్చిమ గోదావరి జిల్లా నిడమర్రు గ్రామములో 1978 వ సంవత్సరములో జన్మించారు.
వీరు గ్రామ స్థాయిలో అనేక ప్రజోపయోగ కార్యక్రమాలనునిర్వహించిన ప్రముఖ కార్యకర్త. చరుచుగా అయ్యంకి వారిని కలుస్తూ వారి సలహాలుతీసుకొమ్ని తాడేపల్లి గూడెం తాలూకాలో అనేకగ్రంధాలయాల స్థాపనకు కృషి చేశారు. 1923 వ సంవత్సరములో ప్రథమ పశ్చిమ గోదావరి జిల్లా మహా సభ నిర్వహించారు. భీమవరంలో జరిగిన ఈ సభకు జిల్లాలోని కార్యకర్త లందరూ తరలి వచ్చారు. లక్ష్మీనారాయణ గారి సేవా నిరతి - త్యాగాన్ని గిరుంచి ... వారు మరణించిన 60 సంవత్సరాల తర్వాత కూడా తాడేపల్లి గూడెం ప్రాంతములో ఇప్పటికీ చెప్పుకుంటారు. అంతటి త్యాగ మూర్తి నిడమర్తి వారు.
సమతామూర్తి శ్రీమద్రామానుజ స్పూర్తి కేంద్రం
సమతామూర్తి శ్రీమద్రామానుజ స్పూర్తి కేంద్రం జీవాప్రాంగణం, శ్రీరామనగరం, ముచ్చింతల్, శంషాబాద్, రంగారెడ్డి జిల్లాలో చినజియ్యరు స్వామిచేస్థాపించబడి అభివృద్ధి పధంలో నడుస్తున్నది. 
ప్రతిప్రాణి దేవుని సంతానమే అయినపుడు హరిజన గిరిజన తేడలేకుండా మానవులంతా దేవుని కుటుంబములోనివారే, సహోదరులే! 
ఆదేవుని దర్శించి, తరించే అధికారం అందరికీ ఉంది, అంటూ సాధికారికంగ హరిజనులకు ఆలయప్రవేశం కలిగించిన కరుణాసాగరులు శ్రీరామానుజచార్యులవారు.
"సువిశాలభూమండలంలో రుచిగలవారందరికీ నిస్సంకోచంగ మంత్రాన్నివ్వండి అంటూ ఆచార్య పరంపరను ఆదేశించి, తమే గోపురమెక్కి మంత్రాన్ని వెదజల్లిన సమతామూర్తి శ్రీరామానుజులు.
ఆగురువు అవతరించి 2016 నాటికి వేయిసంవత్సరాలవుతున్న సందర్భంగా కృతజ్ఞతగ వెయ్యేండ్ల పండుగ తలపెట్టారు చినజియ్యరు స్వామి.
ఈస్పూర్తికేంద్రంలో 216 అడుగుల ఎత్తుండే శ్రీరామానుజుల లోహమయమూర్తి, సంచలనాత్మకములూ- స్పూర్తిదాయకములూ అయిన ఆయన జీవిత విశేషాల దర్శనము, 108 సుప్రసిద్ధవైష్ణవ దివ్యదేశాలూ ఒక్కచోటట్లుగ సుమారు రూ: 108 కోట్లతో ఏర్పడే ఈనిర్మాణాలు ప్రారంబించారు. రామానుజుని కూర్చుని వుండే పంచలోహములతో నిర్మించబడుచున్న 216 అడుగుల ఈవిగ్రహం ప్రపంచములోనే ఎత్తయినది. 45 ఎకరాల విశాలమైన స్థలములో రూపురేఖలు దిద్దుకుంటున్నది.
ఎస్.ఆర్.రంగనాథన్
ఎస్.ఆర్.రంగనాథన్ (1892 - 1972) గ్రంథాలయోద్యమములోని ప్రముఖులలో ఒకరు.
డా: ఎస్.ఆర్.రంగనాథన్ మద్రాసులో 1927 వ సంవత్సరంలో జరిగిన 4 వ అఖిల భారత పౌర గ్రంథాలయ మహా సభ పూర్తయ్యాక మద్రాసు గ్రంథాలయ సంఘాన్ని స్థాపించేందుకు సహకరించమని అయ్యంకిని కోరితే మొరాయించాడు ఎస్.ఆర్.రంగనాథన్. ఎట్టికేలకి సహకరించి ఆ సంఘ కార్య దర్శిగా ఎన్నికై అనితర సామాన్య మైన కృషి చేశారు. ఆంధ్ర గ్రందాలయోధ్యమాన్ని గిరుంచి "Five laws of Library Science" అనే గ్రంధంలో ఎస్. ఆర్. అపహాస్యం చేస్తే రెండో ముద్రణలో ఆ వాఖ్యలను తొలగించే వరకు అయ్యంకి నిరసన పరంపర కొనసాగించాడు. 1962 వ వంవత్సరంలో ఎస్.ఆర్ గారిని హైదరాబాద్ లో సన్మానిస్తే "ఒక కుమ్మరి కుండను తన చేత్తో కొట్టి ఒక మంచి ఆకారానికి తెచ్చినట్లు అయ్యంకి కొట్టిన దెబ్బలకు ఇంతవాణ్ణయ్యానని " సవినయంగా కృతజ్ఞతలు తెలిపారు.
తేతలి సత్యనారాయణ
తేతలి సత్యనారాయణ గ్రంధాలయోధ్యమము ప్రముఖులలో ఒకరు.
తేతలి సత్యనారాయణ తూర్పు గోదావరి జిల్లా నివాసి.
తేతలి సత్యనారాయణ పశ్చిమ గోదావరి జిల్లా తాడేపల్లిగూడెం తాలూకాలో అయ్యంకి వెంకటరమణయ్య గారు నిర్వహించిన గ్రంధాలయోద్యమ యాత్రకు అండగా వుండి యాత్రలను జయప్రథంగా నిర్వహించారు. ఆ తాలూకాలో గ్రంధాలయోధ్యమము వేళ్లూనుకునేలా గొప్ప కృషి చేశారు. 1930 వ సంవత్సరంలో తన వైద్య వృత్తిని ప్రారంబించినా ఎక్కువగా ప్రజాహిత కార్య క్రమాలలోనే కాలము గడిపారు. తాడేపల్లి గూడెం పురపాలక సంఘం చైర్మెన్ గా విధ్యారంగానికి ఎనలేని కృషి చేశారు. జిల్లా బోర్డు సహకారముతో తాడేపల్లి గూడెంలో గ్రంధాలయానికి చక్కని భవనాన్ని నిర్మిఫ జేసి దానికి దేశోద్దారక కాశీనాథుని నాగేశ్వరరావు గారి చేత ప్రారంభోత్సవం చేయించారు. 1935 వ సంవత్సరములో తాడేపల్లిగూడెం తాలూకాలో కాలి నడకన ప్రతి గ్రామము తిరిగి 47 గ్రంధాలయాల స్థాపనకు కృషి చేశారు. వీరు తన స్వీయ చరిత్రను కూడ వ్రాశారు.
గ్రంధాలయోధ్యమ శిల్పి అయ్యంకి అనుగ్రంథము: పుట.
బోట్ గ్రంథాలయం
విజయవాడలో గ్రంథాలయ సంఘం ఆధ్వర్యంలో బోట్ లైబ్రరీ నడిపారు. ప్రజలకు పుస్తకపఠణం, గ్రంథాలయాల మీద ఆసక్తి పెరగాలనే ఆలోచన దీని ప్రారంభానికి నాంది పలికింది.
బోటు గ్రంథాలయ ప్రారంభ ఉత్సవం పెదపాలెం వద్ద మొదలుపెట్టారు. అక్కడ కల ఆర్యబాల సమాజంలో పూజలు నిర్వహించారు. సేవాశ్రమవాణీ మందిరం నుండి సంచార గ్రంథాలయ పెట్టెలను ఊరేగించారు. ఈ ఉత్సవంలో పెద్దలు, గ్రామ ప్రముఖులు, చుట్టు ప్రక్కల గ్రామాల వారు పాల్గొన్నారు. కాలువ వాద సభ నిర్వహించి ప్రముఖుల ఉపన్యాసాల అనంతరం గ్రంథాల పెట్టెలను బోటులో అమర్చారు.
ఈ గ్రంథాలయం కృష్ణా బ్యాంక్ కాలువ గుండా పెదవడ్లపూడి నుండి కొల్లూరుల మద్య తిప్పేవారు. రేవులలో ఆగుతూ పాఠకులకు పఠనా సౌకర్యాన్ని కలిగించేవారు.
దీని ఆలోచనకు అమలుకు కృషిచేసిన వారు పాతూరి నాగభూషణం గారు. ఆర్యబాల సమాజం, సేవాశ్రమవాణీ మందిరంల సహకారంతో బొట్ గ్రంథాలయాన్ని ప్రారంభింపజేసారు. కాలువ వడ్డున సభ సభ జరిగిన అనంతరం గుంటూరు గ్రంథాలయ అద్యక్షులు శరణు రామస్వామి చౌదరి గారి చేతుల మీదుగా అక్టోబరు 1935లో దీనిని ప్రారంబించారు.
ఈ గ్రంథాలయం విశేష ప్రాచుర్యం పొందటంతో ఇలాంటి మరొక గ్రంథాలయాన్ని నవంబరు 15 వతేదీన పెదవడ్లపూడి మరియు పిడపర్రు గ్రామాల నడుమ ప్రారంభించారు.
కలిదిండి నరసింహరాజు
కలిదిండి నరసింహరాజు ఆంధ్ర గ్రంథాలయోధ్యమ నాయకులలో ఒకరు.
శ్రీ కలిదిండి నరసింహరాజు భీమవరం తాలూకాలో గ్రంథాలయోద్యమకారుడు మరియు పత్రికా సంపాదకుడు అయిన అయ్యంకి వెంకట రమణయ్య తొలినాటి మిత్రులలో ముఖ్యులు. అయ్యంకి కోరిక మేరకు 1935 వ సంవత్సరములో భీమవరం తాలూకా గ్రంథాలయ మహా సభ జరుగుతున్నప్పుడు "భీమవరం తాలూకా గ్రంథాలయ దర్శిని " తయారు చేసి ప్రచురించాడు. భీమవరం తాలూకాలో గ్రంథాలయ సభలో పాల్గొన్నాడు. వృత్తి రీతా సరస్వతి ఆరాధకుడు. సంస్కృతాంధ్ర భాషలలో విశేష ప్రజ్ఞ గలవాడు మరియు గొప్ప విద్వాంసుడు శ్రీ కలిదిండి నరసింహరాజు.
గ్రంథాలయోధ్యమ శిల్పి అయ్యంకి అనుగ్రంథము: పుట.
ఆర్.జనార్థనం నాయుడు
ఆర్.జనార్థనం నాయుడు గారు తొని నాళ్ళలోని గ్రంథాలయోధ్యమ నాయకులలో ఒకరు.
శ్రీ ఆర్.జనార్థనం నాయుడు గారు చిత్తూరు జిల్లాలో జన్మించారు.
శ్రీ ఆర్.జనార్థనం నాయుడు గారు ఉన్నత విద్యాభాస నిమిత్తము ఇంగ్లండు వెళ్ళి విద్యనభ్యసించి తిరిగి వచ్చి మద్రాసు ఉమ్మడి రాష్ట్ర విద్యా శాఖలో ఉద్యోగములో చేరారు.
అనతి కాలములోనే మద్రాసులోని కన్నెముర గ్రంథాలయ నిర్వహణ బాధ్యతలు స్వీకరించారు. ఒక దశాబ్దం పాటు - గ్రంథాలయం చట్టము అమలులోకి రాగానే స్పెషల్ ఆపీసర్ గా నియమితులైనారు. శ్రీ జనార్థనం నాయుడు గారు 1930 నుండి అయ్యంకి వెంకటరమణయ్య వారికి మిత్రులు. 1933 లో జరిగిన గ్రంథాలయ మహా సభకు అధ్యక్షత వహించారు. ఆంధ్ర ప్రదేశ్ గ్రంథాలయ శిక్షణ తరగతులకు శిక్షణ ప్రణాళిక తయారు చేసి ఇచ్చారు. దక్షిణాదిన అఖిల భారత గ్రంథాలయోధ్యమ కార్య క్రమాలు నిర్వహించడంలోఈ అయ్యంకి వెంకటరమణయ్య వారికి ఎంతగానో సహకరించారు. మద్రాసులో స్థిరపడి అక్కడనుంచే ఉధ్యమ కార్య క్రమాలు నిర్వహించిన కార్య శూరుడు ఆర్.జనార్థనం నాయుడు గారు.
గ్రంథాలయోధ్యమ శిల్పి అయ్యంకి అనుగ్రంథము: పుట.
మునీంద్ర దేవరాం మహాశయ్
మునీంద్ర దేవరాం మహాశయ్ తొలినాటి గ్రంథాలయోద్యమం ప్రముఖులలో ఒకరు
అయ్యంకి వారుప్రారంభించిన అఖిల భారత పౌర గ్రంధాలయము సంఘములోతొలి నాటి నుండి సంబంధము కలిగి వున్నారు. బెంగాల్ గ్రంథాలయ సంఘ సంస్థాపనలో ఒకరు. తాను ఎం.ఎల్.సి గా వున్నప్పుడు పశ్చిమ బెంగాల్ శాసన సభలో పౌర గ్రంథాలయ బిల్లును ప్రవేశ పెట్టారు. 1934 లో మద్రాసులో జరిగిన అఖిల భారత పౌర గ్రంథాలయ సంఘం పక్షాన స్పైన్ లో జరిగిన అంతర్జాతీయసభలో పాల్గొన్నారు. అయ్యంకి అనుయాయులలో ముఖ్యులు.
గ్రంథాలయోధ్యమ శిల్పి అయ్యంకి అను గ్రంథమునుండి. పుట 81
గొఱ్ఱెపాటి వేంకట సుబ్బయ్య
గొఱ్ఱెపాటి వేంకట సుబ్బయ్య (1898 - 1981) తొలినాటి గ్రంథాలయోద్యమ ప్రముఖులలో ఒకరు. బహు గ్రంథకర్త.
గొఱ్ఱెపాటి వేంకట సుబ్బయ్య 1898 వ సంవత్సరంలో ఘంటసాల గ్రామంలో జన్మించారు. వీరి విద్యాభ్యాసం ఘంటసాల, బందరులో సాగింది. ముట్నూరి కృష్ణారావు, చెరుకువాడ వేంకట నరసింహం, కౌతా శ్రీరామమూర్తిల వద్ద వీరు విద్యనభ్యసించారు. బెంగాలీ భాషను ప్రత్యేకంగా అభ్యసించారు. 17వ యేటి నుండే వీరు రచనలు చేయడం ప్రారంభించారు.
జీవిత చరిత్ర రచనలతో ప్రసిద్ధి గన్న శ్రీ గొఱ్ఱెపాటి వేంకట సుబ్బయ్య గారు కృష్ణా జిల్లా ఘంటసాల గ్రామం లోని రామమోహన గ్రంథాలయము అభివృద్ధికి ఎంతో కృషి చేశారు. ఎన్నో గ్రంథాలయ సభలను నిర్వహించారు. అయ్యంకి వారి సేవా కార్యక్రమాలకు చేదోడు వాదోడుగా ఉన్నారు. "గ్రంథాలయ సర్వస్వము" పత్రికా సాంపాదకులలో వీరు కూడా ఒకరు. ఈయన స్వయంగా బాల వాఙ్మయము, గాంధి వాఙ్మయము మొదలైన గ్రంథ సూచికలను తయారు చేశారు. అన్నింటికి మించి గొఱ్ఱెపాటి వారు మహోన్నత వ్యక్తి.
వీరు సాహిత్యంలోనే కాక రాజకీయాలలో కూడా పాల్గొని మహాత్మా గాంధీ అడుగు జాడలలో నడిచి ఉప్పు సత్యాగ్రహము, జమీందారీ వ్యతిరేకోద్యమము, అస్పృశ్యతా నివారణోద్యమము, మద్యపాన నిషేధోద్యమం మొదలైన ఉద్యామాలలో పాల్గొని కారాగారవాసాన్ని కూడా అనుభవించారు.
గ్రంథాలయోద్యమ శిల్పి అయ్యంకి అనుగ్రంథము. పుట. 97
అడుసుమిల్లి శ్రీనివాస రావు
శ్రీ అడుసుమిల్లి శ్రీనివాస రావు (1901 - 1981) తొలినాటి గ్రంథాలయోధ్యమ ప్రముఖులలో ఒకరు.
శ్రీ అడుసుమిల్లి శ్రీనివాస రావు గారు ప్రకాశం జిల్లాలో 1901 వ సంవత్సరములో జన్మించారు.
శ్రీ అడుసుమిల్లి శ్రీనివాస రావు గారు ప్రకాశము జిల్లాలో తన వృత్తి అయిన ఉపాధ్యాయ వృత్తిని వదిలేసి
గ్రంథాలయోధ్యమ శిల్పి అయ్యంకి అనుగ్రంథము: పుట 99
కోగంటి దుర్గా మల్లిఖార్జున రావు
కోగంటి దుర్గా మల్లిఖార్జున రావు (1904 - 1976) తొలినాటి గ్రంథాలయోధ్యమ ప్రముఖులలో ఒకరు.
శ్రీ కోగంటి దుర్గా మల్లిఖార్జున రావు గారు 1904 వ సంవత్సరములో జన్మించారు.
శ్రీ కోగంటి దుర్గా మల్లిఖార్జున రావు గారు, వయోజన విద్య - గ్రంథాలయ ఉధ్యమం కొరకు కాలి నడకన యాత్రలు నిర్విహించారు. వీరి యాత్రల ఫలితంగా కొన్ని క్రొత్త గ్రంథాలయాలు వెలిశాయి. అన్నింటికి మించి కోగంటి వారు అపారమైన సంఖ్యలో చిన్న పుస్తకాలు, కర ఆత్రాలు ప్రచురించి ఉధ్యమము ప్రచారినికి ఉచితంగా పంచారు. ముఖ్యంగా అయ్యంకి వారు చూపిన మార్గం పై విశేష ప్రచారం ఇచ్చే వారు., అందుకు ఆంధ్ర ప్రదేశ్ గ్రంథాలయ సేవా సంస్థ వేధికగా చేసుకున్నారు. వీరి కృషిని ప్రసంసిన అయ్యంకి వారు ఈయనకు "గ్రంథాలయోధ్యమ భూషణ " అనే బిరుదును ప్రథానము చేశారు. అరుదైన నిస్వార్థ సేవకులలో కోగంటి వారు ఒకరు.
గ్రంథాలయోధ్యమ శిల్పి అయ్యంకి అనుగ్రంథము. పుట. 101
మల్లెల శ్రీరామ మూర్తి
మల్లెల శ్రీరామ మూర్తి. (1907 - 1983) తొలినాటి గ్రంథాలయోధ్యమ ప్రముఖులలో ఒకరు.
శ్రీ మల్లెల శ్రీరామ మూర్తి 1907 వ సంవత్సరములో జన్మించారు.
విజయవాడలో అయ్యంకి వారికి అతి సన్నిహితులు గా వుంటూ వారి సేవా కార్య క్రమాల్లో నిరంతరము పాల్గొన్న వ్యక్తి రామ మూర్తి గారు. వీరు 1921 లో విజయవాడలో అఖిల భారత కాంగ్రెస్ మహా సభ జరిగినప్పుడు ఆంధ్రరత్న నిర్వహించిన "రామదండు "లో సభ్యులు. 1933 నుంచి గ్రంథాలయోధ్యమములో చురుకుగా పాల్గొన్నారు. అయ్యంకి వారు నిర్వహించిన ప్రతి కార్య క్రమములో వారికి ఎంతో అండగా వుండే వారు. అఖిల భారత గ్రంథాలయ సంఘం, కృష్ణా జిల్లా గ్రంథాలయ సంఘం కార్క క్రమాలను నిర్వహించారు. వీరి కృషిని గమనించి 1976 లో ఆంధ్ర ప్రదేశ్ గ్రంథాలయ సేవక సంఘం "గ్రంథాలయోధ్యమ భూషణ "అను బిరుదుతో సత్కరించబడ్డారు.
గ్రంథాలయోధ్యమ శిల్పి అయ్యంకి అనుగ్రంథము: పుట. 103
మాజేటి రామచంద్ర రావు
మాజేటి రామచంద్ర రావు. తొలినాటి గ్రంథాలయోధ్యమ ప్రముఖులలో ఒకరు.
శ్రీ మాజేటి రామచంద్ర రావు 1908 వ సంవత్సరములో జన్మించారు.
శ్రీ మాజేటి రామచంద్ర రావు గారు ఆంధ్ర ప్రదేశ్ గ్రంథాలయ సేవ సంఘం వ్వవస్థాపకులలో ముఖ్యులు. మాజేటి వారు మాజేరి లో గ్రంథాలయాన్ని స్థాపించి గ్రంథాలయ నిర్వహణకు శాస్వత భూ వసతి కల్పించిన వధాన్యులు. దేవ కోట సీమ లో గ్రంథాలయ ఉధ్యమ వికాశానికి తోడ్పడ్డారు. ప్రతి గ్రంథాలయ సభలోను పాల్గొన్నారు. కవి, పండితులను ఆదరించారు. అయ్యంకి వారంటే ఎనలేని అభిమనము. అలాగే రామ చంద్ర రావు అయ్యంకి వారి మెప్పు పొందిన ఉత్తమ కార్యకర్థ మరియు కళా పోషకుడు.
గ్రంధలయోధ్యమ శిల్పి అయ్యంకి అనుగ్రంథము. పుట.117
నాగినేని వెంకయ్య
నాగినేని వెంకయ్య గ్రంథాలయోద్యమ ప్రముఖులలో ఒకరు.
నాగినేని వెంకయ్య తన 17 సంవత్సరాల ప్రాయములోనే మహాత్మా గాంధి పిలుపు మేరకు 1930 నుండి ప్రజా ఉద్యమాలలో పాల్గొన్నారు. 1938 నుంచి గ్రంథాలయోధ్యమాలలో చురుకుగా పాల్గొన్నారు. 1941 నుండి గ్రంథాలయ సంఘానికి ఉపాధ్యక్షులుగాపనిచేశారు. 1983 నుండి అధ్యక్షులుగా ఎన్నికై దానికి నిస్వార్థమైన సేవ చేసారు. గాడిచర్ల హరి సర్వోత్తమరావు అనంతరము 1960 వ సంవత్సరము నుండి ఆంధ్ర ప్రదేశ్ గ్రంథాలయ ట్రస్టుకు అధ్యక్షునిగా జీవితాంతము దానికి నిస్వార్థమైన సేవ చేశారు. ప్రకాశం జిల్లా గ్రంథాలయ సంస్థ 1973లో ప్రారంబించి నప్పటి నుండి అందులో సభ్యులుగా ఉన్నారు.
తన జీవితములో ఎవరి నుంచి ఎటువంటి ఆర్థిక సాయం కోర కుండా ప్రజా సేవలో ప్రతి పైసా తన స్వంత సంపాదన నుంచే ఖర్చు చేశారు. ఇతను వినయశీలి - సహృదయుడు, అన్నింటికి మించి అసంతృప్తి అంటూ ఎరుగని సంస్కారి.
గ్రంథాలయోధ్యమ శిల్పి అయ్యంకి అనుగ్రంథము: పుట.121
కార్టోశాట్-2 ఉపగ్రహం
కార్టోశాట్-2 ఉపగ్రహాన్ని భారతదేశపు అంతరిక్ష పరిశోధన సంస్థ ISRO తయారు చేసి అంతరిక్షంలో ప్రవేశపెట్టినది. ఈ ఉపగ్రహాన్ని అంతరిక్షంలో సూర్య సమకాలిక కక్ష్య (sun synchronous orbit) లో ప్రదక్షిణలుచేయు లాగున ప్రయోగించారు. ఈ ఉపగ్రహం భూఉపరితల పరిస్థితులను విశ్లేషణ చేసి సమాచారాన్ని తిరిగి భూ నియంత్రణ కేంద్రానికి చేరవేసెటందుకు నిర్మించారు. కార్టోశాట్ శ్రేణి ఉపగ్రహ వరుసలో తయారు చేసిన రెండవ ఉపగ్రహం ఇది. ఈ ఉపగ్రహన్ని ముఖ్యంగా భారతదేశ భూభాగం యొక్క పటాలను (cartography) చిత్రీకరించుటకై ప్రయోగించారు. ఈ ఉపగ్రహాన్ని జనవరి 12,2018 లో ఆంధ్ర ప్రదేశ్ లోని నెల్లూరు జిల్లాలో ఉన్నటువంటి శ్రీహరికోట లోని సతీష్ థవన్ అంతరిక్ష పరిశోధన కేంద్రంలోని ఉపగ్రహ ప్రయోగ కేంద్రం నుండి, పిఎస్ఎల్‌వి ఉపగ్రహ వాహకనౌక శ్రేణికి చెందిన PSLV-C7 అను ఉపగ్రహ వాహక నౌక సహాయముతో ఇస్రో వారి ఆద్వర్యంలో విజయవంతంగా ప్రయోగించారు.
ఈ ఉపగ్రహం యొక్క పనిచేయు జీవితకాలం 5 సంవత్సరాలు. ప్రయోగ సమయంలో ఉపగ్రహం యొక్క బరువు 680 కిలోలు. ఉపగ్రహాన్నిఅంతరిక్షములో ధ్రువ సూర్యసమస్థితి కక్ష్యలో (polar sun synchronous orbit) ప్రవేశపెట్టారు. ఉపగ్రహం యొక్క అన్‌బోర్డ్ పవర్ 900 Watts. ఉపగ్రహం యొక్క కక్ష్య యొక్క పెరిజీ, మరియు అపోజీ 630 కిలోమీటర్లు. కార్టో శాట్ -2 ఉపగ్రహంలో పాన్ క్రోమాటిక్ కెమారాను అమర్చారు. ఈ పాన్‌క్రోమాటిక్ కెమెరా విద్యుదయస్కాంత వర్ణపటం యొక్క కనిపించే ప్రాంతంలో భూమి యొక్క నలుపు మరియు తెలుపు చిత్రాలు చిత్రీకరించగలదు. హై రిజల్యూషన్ కలిగిన ఈ కెమెరాతో కవరు చెయ్యబడు స్వాత్ (swath)9.6 కి.మీ.అంతరిక్ష రిజల్యూషన్ ఒక మీటరుకన్న తక్కువ. ఈ ఉపగ్రహాన్ని 45 డిగ్రీల కోణంలో త్రిప్పవచ్చును. కార్టో శాట్-2 ఉపగ్రహం అదునాతమైన రిమోట్ సెన్సింగ్ ఉపగ్రహం. ఈ ఉపగ్రహాన్ని భూమియొక్క వివరణాత్మక పటరచన/నిర్మాణానికి సంబంధించిన సమాచార సేకరణకు, పటరచన (mapping) కు ఉపయోగించారు.
మొట్టమొదటి చిత్రాన్ని జనవరి,12,2007 ఉపగ్రహంనుండి అందుకున్నారు. ఈ పట చిత్రం శివాలిక్ ప్రాంతంలోని పానోటసాహిబ్ నుండి డిల్లీవరకు 24౦కి.మీ పొడవును కవరు చేస్తూ చిత్రించింది. మరొక సెట్ పట చిత్రాలను గోవా లోని రాధానగరి నుండి సాగోన్ వరకు 50 కి.మీ దూరాన్ని చిత్రించి పంపినది. ఈ చిత్రాలను హైదరాబాదు (ప్రస్తుతం తెలంగాణ) లోని షాద్‌నగర్ లోని నేషనల్ రిమోట్ సెన్సింగ్ ఏజెన్సి వారు అందుకొని, విశ్లేషించి, మంచి క్వాలిటి ఉన్నపట చిత్రాలుగా అభివర్ణించారు.
కార్టోశాట్-2 ఉపగ్రహం 100 సెం.మీ. రిజల్యూషన్ కలిగిన నలుపు తెలుపు పటచిత్రాలను తీయు సామర్ధ్యం కలిగి ఉన్నది .
కార్టోశాట్-2 ఉపగ్రహం యొక్క సాంకేతిక సమాచార పట్టిక
కార్టోశాట్-2A ఉపగ్రహం
కార్టోశాట్-2A అనునది ఒక భూఅధ్యానయన/భుపరిశీలన ఉపగ్రహం.ఈ ఉపగ్రహాన్ని భారతీయ అంతరిక్ష పరిశోధన సంస్థ ఇస్రో వారు రూపొందించి, ప్రయోగించారు.కార్టోశాట్ ఉపగ్రహశ్రేణిలో ఇది మూడో ఉపగ్రహం.అంతకు మునుపు కార్టోశాట్-1ని మేనెల 5తేది,2005సంవత్సరం లో, తరువాత కార్టోశాట్-2 ఉపగ్రహన్ని10, జనవరి, 2007లో ప్రయోగించారు.అలాగే ఇండియన్ రిమోట్ సెన్సింగ్ అర్గనైజేసన్ శ్రేణిలో, ఇస్రో చే తయారు చెయ్యబడి, ప్రయోగింపబడి, నిర్వహించబడిన 13 వ ఉపగ్రహం కార్టోశాట్-2A.ఈ ఉపగ్రహం పీఎస్ఎల్వీవాహకనౌక శ్రేణికి చెందిన PSLV–C9 అను ఉపగ్రహ ప్రయోగనౌక ద్వారా అంతరిక్షములో నిర్దేశించినకక్ష్యలో ప్రవేశపెట్ట బడింది.ఈ ఉపగ్రహాన్ని 28 ఏప్రిల్, 2008వ సంవత్సరం, ఆంధ్రప్రదేశ్ లోని, నెల్లూరు జిల్లాలోని శ్రీహరికోట లోని సతీష్ థావన్ ఉపగ్రహ ప్రయోగకేంద్రం నుండి ప్రయోగించారు.
ఈ ఉపగ్రహంతో పాటు 87 కేజీల బరువుఉన్న ఇండియన్ మినీశాటిలైట్ (IMS-1) మరియు కెనడా, డెన్మార్క్, జర్మనీ, జపాన్, మరియు నెథర్లాండ్ దేశాలకు చెందిన ఎనిమిది ప్రయోగాత్మక సూక్ష్మ (నానో) ఉపగ్రహాలను కూడా కక్ష్యలో ప్రవేశపెట్టడం జరిగింది.కార్టోశాట్-2A ఉపగ్రహం భారత ప్రభుత్వరక్షణ శాఖా మంత్రిత్వశాఖకు చెందినది.
ఉపగ్రహం బరువు 690 కిలోలు.ఒక పాన్‌క్రోమాటిక్ కెమెరాను కలిగి ఉంది. కక్ష్య 635కిలోమీటర్ల సూర్యసమస్థితి కక్ష్య (sun synchronous). ఉపగ్రహం కనిష్ఠఎత్తు భూకక్ష్యలో పరిభ్రమణం చేస్తుంది.ఉపగ్రహప్రయోగ ముఖ్య ఉద్దేశం భూఅధ్యయనం.ఉపగ్రహం పనిచెయ్యు జీవితకాలం 5 సంవత్సరాలుగా నిర్ణయించారు.ఉపగ్రహం యొక్క అన్‌బోర్డ్ పవర్ 900 watts.ఉపగ్రహం యొక్క ఏటవాలు తలం 97.44 డిగ్రీలు.కార్టోశాట్-2A ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు మరియు తెలుపు చిత్రాలు చిత్రికరించగలదు.కెమరా అంతరిక్షరెసోల్యుసన్ 1 మీటరు కన్నతక్కువ, కెమెరా swath పరిధి 9.6 కిలోమీటర్లు.కార్టోశాట్-2A ఉపగ్రహం 45 డిగ్రీల కోణంలో అటు, ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరులో ఉన్న స్పేస్ క్రాఫ్ట్ కంట్రోల్ కేంద్రము,
దానితో నెట్‌వర్క్ అనుబంధమున్న లక్నో, మారిటస్, రష్యాలోని బేర్‌స్లాక్, ఇండోనేషియా లోని బయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణచేస్తుంది.
కార్టోశాట్-2B ఉపగ్రహం
కార్టోశాట్-2B ఉపగ్రహం భారతీయ అంతరిక్ష పరిశోధన సంస్థ ఇస్రో ప్రయోగించిన భూస్వరూపఅధ్యాయన ఉపగ్రహం.ముఖ్యంగా భారతదేశం యొక్క భూభాగాల పటచిత్రణ/రూపకల్పనకై నిర్దేశించి ప్రయోగించిన ఉపగ్రహం.ఇస్రో రూపొందించిన కార్టోశాట్ ఉపగ్రహాల శ్రేణిలో ఇది నాల్గవ ఉపగ్రహం. ఈ ఉపగ్రహాన్ని అంతరిక్షములో సూర్యసమస్థితి కక్ష్య (sun-synchronous orbit) లో కనిష్ఠఎత్తు భూకక్ష్యలో తిరిగేలా ప్రవేశ పెట్టారు. ఈ ఉపగ్రహం ఇస్రోవారు ఇండియన్ రిమోట్ సెన్సింగ్ శాటిలైట్‌శ్రేణి క్రింద నిర్మించిన 17 వ ఉపగ్రహం. ఈ ఉపగ్రహాన్ని ఆంధ్రప్రదేశ్ లోని నెల్లూరు జిల్లాకు చెందిన శ్రీహరికోట లోఉ న్నటువంటి సతీష్ థావన్ మొదటి లాంచ్ ప్యాడ్ నుండి 12జులై సోమవారం, 2010 న అంతరిక్షములోకి పంపారు. ఈ ఉపగ్రహాన్ని అంతరిక్షములో కక్ష్యలో ప్రవేశ పెట్టుటకై PSLV శ్రేణికి చెందిన PSLV–C15అను ఉపగ్రహ వాహక నౌకను ఉపయోగించారు.
ఈ ఉపగ్రహంతోపాటు,116 కిలోల బరువుఉన్న అల్జేరియాన్ ఉపగ్రహాన్ని, మరియు కెనడా, స్విట్జర్లాండ్‌కు చెందిన ఒక్కొక్క నానో ఉపగ్రహాన్ని మరియు StudSat అను పికో ఉపగ్రహాన్ని కుడా ఏకకాలంలో అంతరిక్షములో నిర్దేశించిన కక్ష్యలో విజయ వంతంగా ప్రవేశపెట్టారు.
ఉపగ్రహంబరువు 694కిలోలు.ఉపగ్రహం సమాచారాన్ని పంపించు నిర్దేశించిన జీవిత కాలం 5 సంవత్సరాలు.ఉపగ్రహంయొక్క ఆన్‌బోర్డ్ పవర్ 930 watts.ఉపగ్రహ పెరిజీ 629 కిలోమీటర్లు, అపోజీ 651 కిలోమీటర్లు. వాలుతలం 97.89 డిగ్రీలు.ఆవర్తన కాలం 97.38 నిమిషాలు. ఈ ఉపగ్రహంలో ఒక పాన్ క్రోమాటిక్ (PAN) కెమారాను అమర్చారు. ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు మరియు తెలుపు చిత్రాలు చిత్రికరించగలదు.కెమరా తరంగపొడవు 0.5 – 0.85 మైక్రో మీటర్లు, రెజల్యుసన్ 1 మీటరుకన్న తక్కువ.కార్టోశాట్-2B ఉపగ్రహం 26 డిగ్రీల కోణంలో అటు ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరు లోఉన్న స్పేస్ క్రాఫ్ట్ కంట్రోల్ కేంద్రము, దానితో నెట్‌వర్క్ అనుబంధమున్నలక్నో, మారిటస్, రష్యాలోని బేర్ స్లాక్, ఇండోనేషియా లోని భయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణచేస్తుంది
"ఉపగ్రహం సాంకేతిక సమాచారపట్టిక"'
రుద్ర రాజు నరసింహ రాజు
రుద్ర రాజు నరసింహ రాజు ( 1895 - 1973) తొలినాటి గ్రంథాలయోధ్యమ ప్రముఖులలో ఒకరు.
రుద్రరాజు నరసింహ రాజు గారు 1895 వ సంవత్సరములో పశ్చిమ గోదావరి జిల్లా పోడూరులో జన్మించారు.
రుద్రరాజు నరసింహ రాజు సంస్కృతాంద్ర భాషా కోవిదులు. వీరభద్ర విజయము, శ్యమంతకోపాఖ్యానము విమర్శ గ్రంథాలు, "గీతా సుగీతాకర్థవ్య " అను గ్రంథాలను వ్రాశారు. తమ కుటుంబ సభ్యులు పోడూరి వెంకయ్య గార్ల సహకారంతో 1914 లో పోడూరు గ్రామంలో శ్రీరామచంద్ర గ్రంథాలయాన్ని స్థాపించి ఎంతగానీ అభివృద్ధి చేశారు. పలు ఇతర గ్రంథాలయాల స్థాపనకు తోడ్పడ్డారు. అయ్యంకి వారిని అనేక సార్లు తన గ్రంథాలయా నికి అహ్వానించారు. నేడు వారి అడుగు జాడలల్లో వారి పుత్రులు చిన నరసింహ రాజు పనిచేస్తూ నిరంతరం గ్రంథాలయాభివృద్ధికి కృషి చేస్తున్నారు.
గ్రంథలయోధ్యమ శిల్పి అయ్యంకి అనుగ్రంథము. పుట.93
క్లోరిన్ పెర్క్లోరేట్
క్లోరిన్ పెర్క్లోరేట్ ఒక రసాయన సమ్మేళనం.ఈరసాయన సంయోగ పదార్థాన్ని డైక్లోరిన్‌ టెట్రాక్సైడ్ అనికూడా అంటారు.ఇది ఒక ఆకర్బన రసాయన సంయోగపదార్ధం. ఈ రసాయన సంయోగపదార్థం యొక్క రసాయన సంక్షిప్త సంకేతపదం ClO.ఈ క్లోరిన్ ఆక్సైడ్ అసౌష్టవ అణునిర్మాణం కలిగిన ఆక్సైడ్.ఇందులో లోని రెండు క్లోరిన్ పరమాణువులలో ఒకటి ఆక్సీకరణస్థితి/స్థాయి+1
కలిగి ఉండగా, రెండవది +7 ఆక్సీకరణస్థితిని కలిగి ఉంది. కావున ఈ రసాయన సమ్మెళనపదార్ధం యొక్క విస్తృత సంకేతపదం ClOClOచూపిస్తారు.గది ఉష్ణోగ్రత వద్ద క్లోరిన్ డయాక్సైడును 436 nm 
తరంగ పొడవు అతినీలలోహిత కాంతితో కాంతివిశ్లేషణ (photolysis) చెయ్యడం వలన క్లోరిన్ పెర్క్లోరేట్ ఉత్పత్తి అగును.
ఈ దిగువన చూపిన రసాయనప్రక్రియ ప్రకారం (మైనస్) −45°C వద్ద రసాయనచర్య జరిగేలా చేసిన క్లోరిన్ పెర్క్లోరేట్ ఉత్పత్తిఅగును.
క్లోరిన్ పెర్క్లోరేట్ పాలిపోయిన ఆకుపచ్చరంగులో ఉండు ద్రవం. గదిఉష్ణోగ్రతవద్ద ఈ రసాయన సంయోగపదార్ధం వియోగం/విఘటన చెందును.
క్లోరిక్ ఆక్సైడు కన్న క్లోరిన్ పెర్క్లోరేట్ తక్కువ స్థిరత్వం కలిగి, గది ఉష్ణోగ్రత వద్ద ఆక్సిజన్, క్లోరిన్, డైక్లోరిన్ హెక్సాక్సైడు (ClO ) గా వియోగం చెందును.
లోహ క్లోరైడులతో క్లోరిన్ పెర్క్లోరేట్‌చర్య వలన నిర్జల పెర్క్లోరేటులు ఏర్పడును.
క్లోరిన్ పెర్క్లోరేట్ పాలిపోయిన ఆకుపచ్చరంగులో ఉండు ద్రవం. క్లోరిన్ పెర్క్లోరేట్ యొక్క అణుభారం134.90 గ్రాములు/మోల్.ఈఈ రసాయన పదార్థం యొక్క సాంద్రత1.81 గ్రాములు/సెం.మీ.క్లోరిన్ పెర్క్లోరేట్ యొక్క ద్రవీభవన స్థానంమైనస్−117°C (−179°F; 156K).ఈసంమ్మేళన పదార్థం యొక్క బాష్పీభవన స్థానం20°C (68 °F; 293 K) (వియోగం చెందును.).నీటితో చర్య జరుపును.
చెర్లోపల్లె
చెర్లోపల్లె పేరుతో ఈ గ్రామాలున్నాయి:
వడలి మందేశ్వరరావు
వడలి మందేశ్వరరావు తెలుగు సాహిత్య విమర్శకులలో ప్రముఖుడు. ఇతడు 1922 డిసెంబర్ 21న జన్మించాడు. ఇతడు ఉపాధ్యాయుడిగా, అధ్యాపకుడిగా పనిచేశాడు. సెంట్రల్ ఇన్‌స్టిట్యూట్ ఆఫ్ ఇంగ్లీష్ అండ్ ఫారిన్ లాంగ్వేజస్‌లో అసోసియేట్ ప్రొఫెసర్‌గా రెండు సంవత్సరాలు పనిచేశాడు. కేంద్రీయ విద్యాలయ సంస్థలలో 16 సంవత్సరాలు ప్రిన్సిపాల్‌గా కూడా తన సేవలను అందించాడు. ఇతడు తెలుగులో సాహిత్యవిమర్శపై తొమ్మిదికి పైగా గ్రంథాలు, ఆంగ్లంలో ఒక గ్రంథం రచించాడు.
డైక్లోరిన్ హెక్సాక్సైడ్
డైక్లోరిన్ హెక్సాక్సైడ్ ఒక రసాయన సమ్మేళన పదార్థం. ఇది ఒక అకర్బన సంయోగపదార్థం.ఈ సంయోగపదార్థం యొక్క అణుసంకేత పదం/సూత్రం ClO.ఈ సంయోగపదార్థం వాయుస్థితిలో ఉన్నప్పుడు, ఈ అణుఫార్ములా సరిగ్గా సరిపోతుంది. అయినప్పటికీ ద్రవరూపంలో లేదా ఘనస్థితిలో ఉన్నప్పుడు డైక్లోరిన్ హెక్సాక్సైడ్ ఆయనీకరణ వలన ముదురు లేదా చిక్కని ఎరుపు వర్ణపు అయోనిక్ సంయోగపదార్థం క్లోరైల్ పెర్క్లోరేట్([ClO]+[ClO]గా అయనీకరణ చెందును.
క్లోరిన్ డయాక్సైడ్ మరియు అధిక పరిమాణంలోఉన్న ఓజోన్ తో రసాయనచర్య జరపడం వలన డైక్లోరిన్ హెక్సాక్సైడ్ ఏర్పడును.
వాయువుగా ఇది మొనోమెరిక్ క్లోరిన్ ట్రైఆక్సైడ్(ClO)గా ఉండునని భావించబడినది.ఇది బాష్పీకరణ తరువాత తాపవియోగం వలన క్లోరిన్ పెర్క్లోరేట్, క్లోరిన్ టెట్రాఆక్సైడ్ (ClO) మరియు ఆక్సిజన్ గా విడిపోవు వరకు ఆక్సిజన్‌తో బందితమైన ద్వ్యణుకం(oxygen-bridged dimer)గా ఉండునని తెలుస్తున్నది
ఎర్రటి పొగలు వెలువరిస్తూ, ద్రవరూపంలో ఉండును.ఎర్రనిరంగుగల క్లోరైల్ పెర్క్లోరేట్ ([ClO][ClO])అయోనిక్ సమ్మేళనంగా స్పటికరణచెందును.
సంయోగపదార్థానికి ఉన్న ఎరుపురంగు అందులో క్లోరిన్ అయానుల ఉనికిని తెలుపుతున్నది.డైక్లోరిన్ హెక్సాక్సైడ్ అణుభారం 166.901 గ్రాములు/మోల్.ఈ సంయోగపదార్థం యొక్క సాంద్రత 1.65 గ్రాములు/సెం.మీ.డైక్లోరిన్ హెక్సాక్సైడ్ యొక్క ద్రవీభవన స్థానం 3.5 °C (38.3 °F; 276.6K),మరియు ఈ సమ్మేళనపదార్థం యొక్క బాష్పీభవన స్థానం200°C (392 °F; 473K).నీటితో చర్య జరుపును.డైక్లోరిన్ హెక్సాక్సైడ్ బలమైన ఆక్సీకరణకారకం మరియు డయామాగ్నటిక్(ప్రయోగించిన అయస్కాంతతత్వనికి వ్యరితరేక దిషలో అయస్కాంత తత్వాని ప్రేరెపింఛునది) పదార్థం.
గది ఉష్ణోగ్రత వద్ద డైక్లోరిన్ హెక్సాక్సైడ్ స్థిరమైనపదార్థం అయినప్పటికీ, సేంద్రియ సంయోగపదార్థాలతో చర్యవలన తీవ్రస్థాయిలో విస్పొటనం చెందును.
బంగారంతో చర్యవల క్లోరైల్ లవణం [ClO][Au(ClO)]ఏర్పడును.
డైక్లోరిన్ హెక్సాక్సైడ్ ఈక్రింది అయోనికచర్యలను జరుపును.
డైక్లోరిన్ హెక్సాక్సైడ్ అంతియే కాకుండా క్లోరోట్రైఆక్సైడ్ రాడికల్ వనరు(source)గా కుడా ప్రవరిస్తుంది.
డైక్లోరిన్ హెప్టాక్సైడ్
డైక్లోరిన్ హెప్టాక్సైడ్ ఒక రసాయన సంయోగ పదార్థం.ఇది ఒక అకర్బన సమ్మేళనం.ఈ రసాయనపదార్థం యొక్క రసాయన సంకేత పదం ClO.ఈ క్లోరిన్ ఆక్సైడ్, పెర్క్లోరిక్ ఆమ్లం యొక్క నిర్జలస్థితి(anhydride).
నిర్జలీకరణ కారకమైన ఫాస్పరస్‌పెంటాక్సైడ్ సమక్షములో పెర్క్లోరిక్‌ఆమ్లాన్ని జాగ్రత్తగా డిస్టిలేసన్ చెయ్యడంద్వారా డైక్లోరిన్ హెప్టాక్సైడ్‌ను ఉత్పత్తి చెయ్యవచ్చును.
ఈ మిశ్రమం నుండి క్లోరిన్(VII)ఆక్సైడును డిస్టిలేసను ద్వారా వేరుపరచవచ్చును.క్లోరిన్ మరియు ఓజోన్ మిశ్రమం పై కాంతిని ప్రకాశింప చెయ్యడం వలన డైక్లోరిన్ హెప్టాక్సైడ్‌ను ఉత్పత్తి చెయ్యవచ్చును.
డైక్లోరిన్ హెప్టాక్సైడ్ నెమ్మదిగా జలవిశ్లేషణ చెందటం వలన తిరిగి పెర్క్లోరిక్ ఆమ్లంగా పరివర్తన చెందును.
డైక్లోరిన్ హెప్టాక్సైడ్ ఒక ఉష్ణ గ్రాహకము. అనగా ఈ పదార్థం అంతర్గతంగా అస్థిరమైనది.
డైక్లోరిన్ హెప్టాక్సైడ్ సంయోగపదార్ధ అణునిర్మాణం Cl-O-Cl బంధం 118.6°కోణంతో కొద్దిగా వంపు కలిగి, Cఅణువు సౌష్టవంకలిగి ఉండును.అంతిమ/చివరి Cl-O పరమాణువుల మధ్యదూరం 1.709 Å మరియు Cl=O ల బంధదూరం1.405 Å.సమ్మేళనం అణువులో పరమాణువులు సమయోజనీయబంధం కలిగి ఉన్నను,సమ్మేళనంలో క్లోరిస్ అత్యధికంగా +7 ఆక్సీకరణ స్థాయి కలిగి ఉన్నది.
క్లోరిన్ టెట్రాక్లోరైడు ద్రావణంలో ప్రాథమిక, ద్వితీయశ్రేణి అమీను(amines)లతో డైక్లోరిన్ హెప్టాక్సైడ్ రసాయన చర్య వలన N-పెర్క్లోరిల్స్(N-perchloryls)ఏర్పడును.
డైక్లోరిన్ హెప్టాక్సైడ్‌తో అల్కీనులు(alkenes )చర్య జరపడంచే అల్కైల్‌ పెర్క్లోరేటులు ఏర్పడును.ఉదాహరణకు టెట్రాక్లోరైడు ద్రావణంలో ప్రొపేన్ తో చర్య వలన ఐసో ప్రొపైల్ పెర్క్లోరేట్ మరియు 1-క్లోరో-2 ప్రొపైల్ పెర్క్లోరేట్ లను ఏర్పరచును.డైక్లోరిన్ హెప్టాక్సైడ్ ఒకబలమైన ఆమ్ల ఆక్సైడ్,
డైక్లోరిన్ హెప్టాక్సైడ్ ఒక బలమైన క్లోరిన్ ఆక్సైడ్ అవడంవలన, ఇది బలమైన ఆక్సీకరణి మరియు ప్రేలుడు స్వభావం ఉన్న పదార్థం.ఈ రసాయనపదార్థం మంటను తాకటం వలన, లేదా యాంత్రికఘాతం వలన లేదా అయోడిన్‌తో సంపర్కం వలన విస్పొటన చెందును.చల్లగాఉన్నప్పుడు సల్ఫర్/గంధకం ,ఫాస్పరస్/భాస్వరం మరియు కాగితం పై ఎటువంటి ప్రభావం చూపించాడు.మూలక క్లోరిన్ మనుషుల మిద ఎటువంటి ప్రభావం చూపునో డైక్లోరిన్ హెప్టాక్సైడ్ వలన కూడా అటువంటి ప్రభావమే ఉంటుంది.
జీశాట్-1 ఉపగ్రహం
జీశాట్-1 ఉపగ్రహం, తొలి GSLV రాకెట్ శ్రేణిలో ప్రయోగించిన ఒక ప్రయోగాత్మక సమాచార ఉపగ్రహం.ఈ ఉపగ్రహంలో S-బాండ్ మీద ట్రాన్స్‌మిట్ /ప్రసారం చెయ్యు పల్సుమోడ్ మోడులేసన్ పరీక్షించు పరికరాన్ని (PCM), C-బాండ్ లో పనిచేయు ట్రాన్స్‌ఫాండరులను అమర్చారు.అయితే అనుకున్న నిర్దేశిత కక్ష్యకన్న తక్కువ ఎత్తుకక్ష్యలో ఉపగ్రహం ప్రవేశపెట్టబడటం వలన, ఈ ఉపగ్రహం నుండి ఆశించిన విధంగా పూర్తి ఫలితాలను పొందటం సాధ్యపడలేదు. GSAT-1 అనుకున్న లక్ష్యకక్ష్యలో చేరకపోవటం వలన ప్రాథమిక సమాచార సేకరణ వ్యవస్థ వైఫల్యం చెందినది.1530 కిలోల బరువైనఈ ఉపగ్రహం అనుకున్న విధంగా భూ సమస్థితి కక్ష్యలో (geosynchronous orbit) 24 గంటకు ఒకసారి ప్రదక్షిణకు బదులుగా 23 గంటల రెండు నిమిషాలకు ఒక సారి భూప్రదక్షిణ చెయ్యడం వలన ఈ సమస్య ఉత్పన్నమైనది. అందువలన అనుకున్నవిధంగా కంప్రెస్డ్ డిజిటల్ TV సిగ్నల్స్ ప్రసారం, మరియు డిజిటల్ ఆడియో బ్రాడ్‌కాస్టింగ్ మరియు ప్రయోగాత్మకపరీక్షలు అనుకున్న విధంగా నిర్వహించలేకపోయారు.
GSLV ఉపగ్రహవాహక నౌక ఉపగ్రహాన్ని భూసమస్థితి కక్ష్యలో 19.2 డిగ్రీల కోణంలో 185 x 35.975 km కక్ష్యలో ప్రవేశపెట్టవలసి ఉండగా, అనుకున్న దాన్నికన్న తక్కువఎత్తులో ఉండటం వలన ప్రయోగ లక్ష్యం నెరవేరలేదు. ఉపగ్రహాన్ని నిర్దేశితకక్ష్య ఎత్తులోకి పంపుటకు ప్రయత్నించనప్పటికి చోదక ఇంజనులు సరిగా పనిచెయ్యక పోవడం వలన ఫలితం లేకపోయింది.
12KRB క్రయోజెనిక్ ను రష్యా వారు సరాఫరాచేసారు.ఈ ఇంజన్, పైస్టేజిలో 710 సెకన్ల పాటు మండవలసి ఉండగా, అది కేవలం 698 సెకన్లు మాత్రమే మండటం వలన ఉపగ్రహము కక్ష్యలోకి వెళ్ళలేకపోయింది.
పీఎస్ఎల్వీవాహకనౌకలో ఉపయోగించిన వాహాన నావిగేషన్ (వాహన మార్గదశ ) విధానాన్ని జీఎస్ఎల్వి వాహకనౌకలో వాడటంకూడా ఇందుకు కారణం కావోచ్చును.
మూడు సి-బ్యాండ్ ట్రాన్స్‌పాండర్లు మరియు ఒక ఎస్-బ్యాండ్ ట్రాంస్‌పాండరు కలిగిన జీశాట్-1 ఉపగ్రహం, GSLV-D1 ఉపగ్రహ వాహకనౌక ద్వారా 2001 ఏప్రిల్ 18 అంతరిక్షంలోకి ప్రయోగింపబడింది.ఈ ఉపగ్రహాన్ని ఆంధ్రప్రదేశ్ లోని, నెల్లూరు జిల్లాలోని శ్రీహరికోటలో ఉన్నటువంటి సతీష్ థావన్ అంతరిక్షప్రయోగ కేంద్రం నుండి 18వతేది, ఏప్రిల్ నెల 2001 సంవత్సరం 10.31 (UTC) గంటలకు ప్రయోగించారు .GSAT-1 ఉపగ్రహ ప్రయోగం, డిజిటల్ ఆడియో ప్రసారము, ఇంటర్నెట్ సేవలు మరియు కుదించబడిన డిజిటల్ టీవీ ప్రసారం వంటి కమ్యూనికేషన్ ప్రయోజనాలకోసం కోసం ఉద్దేశింపబడింది.మెరుగైన స్పందన నియంత్రణ త్రస్టరులు ఫాస్ట్‌రికవరీ స్టార్‌సెన్సార్లు మరియు వేడిపైపు రేడియేటర్ ప్యానెల్లు వంటి అనేక కొత్తఅంతరిక్షప్రయోగ పరికారాలు అమర్చారు.
ఓబులాపురం (అయోమయ నివృత్తి)
ఓబులాపురం పేరుతో చాలా వ్యాసాలు ఉన్నాయి. ఆ వ్యాసాల జాబితా:
అయ్యవారిపల్లె (అయోమయ నివృత్తి)
అయ్యవారిపల్లె పేరుతో చాలా వ్యాసాలు ఉన్నాయి. ఆ వ్యాసాల జాబితా:
ఇనగలూరు (అయోమయ నివృత్తి)
ఇనగలూరు పేరుతో చాలా వ్యాసాలు ఉన్నాయి. ఆ వ్యాసాల జాబితా:
అంకంపాలెం (అయోమయ నివృత్తి)
అంకంపాలెం పేరుతో ఈ క్రింది గ్రామాలున్నాయి:
జీశాట్-2 ఉపగ్రహం
జీశాట్-2 ఉపగ్రహం భారతదేశం యొక్క అంతరిక్ష పరిశోధన సంస్థ ఇస్రో తయారుచేసి ప్రయోగించింది.ఇస్రో వారు జీఎస్‌ఎల్‌వి ఉపగ్రహ వాహకనౌకలశ్రేణిలో అభివృద్ధిపరచిన వాహకనౌక GSLV-D2 ను మొదటిగా ప్రయోగించి
జీశాట్-2 ఉపగ్రహం ఉపగ్రహాన్ని అంతరిక్షంలో కక్ష్యలో ప్రవేశపెట్టారు.జీశాట్-2 ఉపగ్రహం ప్రయోగాత్మక సమాచార ఉపగ్రహం.GSLV-D2 ఉపగ్రహ వాహక నౌక 2.0టన్నుల (2000కిలోల) పేలోడు కలిగిన ఉపగ్రహాలను అంరతిక్షంలోకి మోసికొని పోగలదు.
1800 కిలోల పేలోడ్ కలిగిన జీశాట్-2 ఉపగ్రహన్ని గురువారం, మేనెల 8వతేదిన,2003 సంవత్సరాన ఆంధ్రప్రదేశ్ రాష్ట్రంలోని నెల్లూరుజిల్లాలోని శ్రీహరికోటలో ఉన్న సతిష్ థావన్ అంతరిక్ష ప్రయోగ కేంద్రంనుండి జీఎస్‌ఎల్‌వి -డీ2 అను ఉపగ్రహ వాహక నౌక ద్వారా అంతరిక్షానికి పంపారు. ఉపగ్రహాన్ని భూస్థిర కక్ష్యలో ప్రవేశపెట్టారు. ఉపగ్రహం యొక్క పెరిజీ35,904కిలోమీటర్లు, అపోజీ 35,920కిలోమీటర్లు. ఉపగ్రహం వాలు 2.43°. ఒక ప్రదక్షణకు పట్టు సమయం 24.03 గంటలు. ఉపగ్రహం నియమితకాలము 29 అక్టోబరు 2013.
GSLV-D2 ఉపగ్రహ వాహకనౌక ద్వారా జీశాట్-2 ఉపగ్రహన్ని, జియో-సమస్థితి బదిలీ కక్ష్యలోకి ప్రవేశపెట్టిన తరువాత ద్రవఅపోజి మోటారును వివిధదశలలో మండించి, అంతిమ నిర్దేశితకక్ష్యలోకి ఉపగ్రహాన్ని ప్రవేశపెట్టారు.
ఇది భౌమ స్థిరకక్ష్య చేరుకున్న తర్వాత, దాని యాంటెన్నా మరియు సౌరఫలకాలను తెరచిమరియు ఉపగ్రహ చివరకు 48° తూర్పు రేఖాంశం యొక్క స్లాట్‌లో దానికి కేటాయించిన కక్ష్యలో ఉంచారు.
ఉపగ్రహం యొక్క బరువు 1800కిలోలు. ఉపగ్రహంలో నాలుగు శాస్త్రీయ ప్రయోగాత్మకపేలోడ్లను టోటల్‌రేడియేషన్ డోస్ మానిటర్ (TRDM, ఛార్జ్ మానిటర్ (SCM) సర్ఫేస్‌సోలార్ ఎక్స్-రే స్పెక్ట్రోమీటర్ (SOXS) మరియు
కోహేరేంట్ రేడియో బెకన్ ప్రయోగపరికరం (CRABEX) అమర్చారు.ఉపగ్రహ నాలుగు సి-బ్యాండ్ ట్రాన్స్‌పాండర్లు, రెండుకూ (Ku) బ్యాండ్ ట్రాన్స్‌పాండర్లను మరియు లింక్ కోసం ఎస్-బ్యాండ్ మరియు సి బ్యాండ్ లో పని చేయుసంచార ఉపగ్రహ సర్వీస్ (MSS) పేలోడ్ కలిగి ఉంది.
టోటల్ రేడియేషన్ డోస్ మానిటర్ (TRDM) (RADFET) ఒక రేడియేషన్ సెన్సిటివ్ ఫీల్డ్ ప్రభావం ట్రాన్సిస్టర్ ఉపయోగించి నేరుగా ఉపగ్రహ లోపల రేడియేషన్ పరిమాణాలు లెక్కించగలుగుతుంది., మరియు టోటల్రేడియేషన్ డోస్ మానిటర్ (TRDM) (RADFET) తోఉపగ్రహ లోపల అంచనా రేడియేషన్ పరిమాణాలు సరిపోల్చుతుంది. ఉపరితల ఛార్జ్ మానిటర్ (SCM) అంతరిక్ష సమీపంలోని పర్యావరణం యొక్క స్థితి సూచిస్తుంది.• సోలార్ ఎక్స్-రే స్పెక్ట్రోమీటర్ (SOXS) 4 keV లో సౌరమంట ఉద్గారఅధ్యయనం - చెయ్యుటకు సోలార్ ఎక్స్-రే స్పెక్ట్రోమీటర్ (SOXS)4 keVను అమర్చారు. 60 keV [3] శక్తి స్థాయిలో సెమీకండక్టర్ పరికరాలు మరియు Phoswich సింటిలేషన్ డిటెక్టర్ ఉపయోగించారు.
అంతరిక్షనిర్మాణం, భూమధ్యరేఖ ఎలెక్ట్రో వైవిధ్యాలు, నమిక్ మరియు తత్కాల ఐనోస్ఫేరే వంటిని తెలుసుకొనుటకు రేడియో బెకన్ ప్రయోగాలు (CRABEX) చెయ్యు అమరిక ఉంది.
ఉపగ్రహాన్నిప్రారంభ భూస్థిరకక్ష్య నుడి అంతిమ భూస్థిరకక్ష్యలో చేర్చుటకు ఒక 440 న్యూటన్ ద్రవఇంధన అపోజి (LAM) మోటరును, పదహారు 22 న్యూటన్ రియాక్షను కంట్రోల్ త్రస్టరులను అమర్చారు.GSAT-2ఉపగ్రహంలో840కిలోలఇంధనాన్నినింపారు (మొనోమిథైల్ హైడ్రాజీన్ మరియుMON-3)
దీని సౌరపలకల అమరిక 1380 W శక్తి ఉత్పత్తి చేస్తుంది, రెండు24 A•h Ni-Cd బ్యాటరిలను కలిగి ఉంది.
తెలుగు సినిమా చరిత్ర (పుస్తకం)
తెలుగు సినిమా చరిత్ర పేరున తెలుగు సినిమా చరిత్రపై ఒక పరిశోధన గ్రంథాన్ని సినీవిమర్శకుడు, రచయిత, పాత్రికేయుడు అయిన బి. వెంకటేశ్వర్లు వ్రాసాడు. ఇది 1997లో తొలిసారిగా ప్రచురించబడింది. 1912 నుండి 1995 నడుమ జరిగిన తెలుగు సినిమా రంగ విశేషాలపై వచ్చిన తొలి విశ్లేషణాత్మక గ్రంథంగా ఈ పుస్తకాన్ని పేర్కొంటారు.
తెలుగు సినిమా చరిత్రను నెక్స్ట్ స్టెప్ పబ్లికేషన్స్ అండ్ ఎంటర్టెయిన్మెంట్స్ అనే హైదరాబాద్ లోని ఒక సంస్థ ప్రచురించగా విశాలాంధ్ర పబ్లిషింగ్ హౌస్ హైదరాబాద్ వారు మార్కెటింగ్ చేసారు.
1997లో ముద్రితమైన ఈ పుస్తకంలో తెలుగు సినిమాని ఐదు యుగాలుగా వర్ణిస్తూ వ్రాయటం జరిగింది.
ఈ పుస్తకంలో మూకీ చిత్రాలు, ప్రపంచ సినిమా, బాలీవుడ్, టాలీవుడ్ లో యానిమేషన్, ప్రత్యామ్నాయ సినిమా, తెలుగు సినిమా లెజెండ్లు మొదలగు అంశాలపైన వ్యాసాలున్నాయి.
ఈ పుస్తకాన్ని మెచ్చుకుంటూ పలు పురస్కారాలు వచ్చాయి, అందులో చెప్పుకోదగింది 1997 సంవత్సరానికి గాను ఆంధ్రప్రదేశ్ రాష్ట్ర ప్రభుత్వం అందించిన నంది పురస్కారం.
జీశాట్-8 ఉపగ్రహం
జీశాట్-8 ఒక సమాచార ఉపగ్రహం.ఇస్రోవారు తయారు చేసిన జీశాట్ శ్రేణికి చెందిన ఉపగ్రహం.ఈ జీశాట్-8 ఒక సమాచార ఉపగ్రహన్ని ఇస్రోవారి ఇన్సాట్ ( INSAT) ప్రణాళికలో భాగంగా తయారు చేసింది.ఈ ఉపగ్రహాన్నిఫ్రెంచి గయానా (French Guiana) లోని కౌరౌ (Kourou) ఉపగ్రహ ప్రయోగ కేంద్రం నుండి 2011 సంవత్సరం, మేనెల 21 వ తేదిన ప్రయోగించారు.ఈ ఉపగ్రహాన్ని ఎరియన్5అనే ఉపగ్రహ వాహకం ద్వారా అంతరిక్షములో కక్ష్యలో ప్రవేశ పెట్టారు.ఆరియన్5 ఉపగ్రహ వాహనాన్ని యురోపియన్ అరియన్ స్పేస్ వారు తయారు చేసారు.
భారతదేశంలో ఇస్రో వారిచే తయారు చెయ్యబడిన జీశాట్-8 ని ఇండియానుండి ఫ్రెంచి గయానాలోని Cayenne–Rochambeau విమానాశ్రయానికి అంటోనోవ్ An-124 కార్గో విమానం ద్వారా రవాణా చేసారు.అంతకు ముందు ఇస్రో వారు దేశీయ సాంకేతిక పరిజ్ఞానంతో చేసిన జీస్ఎల్‌వి వాహకనౌక ద్వారా ఉపగ్రహాన్నిఅంతరిక్షములో పెట్టుటకు రెండుసార్లు ప్రయత్నించి విఫలమైనప్పటికీ, ఫ్రెంచి గయానా నుండి చేసిన ప్రయోగం విజయవంతమైనది.ఈ ఉపగ్రహాన్ని అంతరిక్షములో భూస్థిర కక్ష్యలో ప్రవేశపెట్టారు. ప్రయోగ సమయంలో ఉపగ్రహం బరువు 3,093కిలోలు.ఇంధన బరువును మినహాయించగా ఉపగ్రహం బరువు 1,426 కిలోలు.ఉపగ్రహంలో విద్యుత్తు శక్తి 6,224 వాట్స్.తూర్పు అక్షాంశములో 55°కోణంలో ఉపగ్రహాన్ని ఉంచారు.
ప్రయోగ సమయంలో ఉపగ్రహం బరువు3,093కిలోలు.ఇందులో4 అత్యంత శక్తివంతమైనKu-బాండ్ ట్రాన్స్‌పాండరులు, L1మరియుL5 రెండు చానల్స్ కలిగిన, GPS మద్దతు కలిగిన జియో అగుమెంటెడ్ నావిగేసన్ (GAGAN) పేలొడలు అమర్చారు.ఉపగ్రహం పనిచెయ్యు జీవిత కాలం 12 సంవత్సరాలుగా భావిస్తున్నారు.Ku-బాండ్ ట్రాన్స్‌పాండరులు INSAT సిస్టాన్ని బలోపేతం చేస్తున్నది.
ఉపగ్ర్హం గురించిన సాంకేతిక వివరాల పట్టిక
విల్ఫ్రెడ్‌ డిసౌజా
విల్ఫ్రెడ్‌ డిసౌజా (23 ఏప్రిల్ 1927 – 4 సెప్టెంబరు 2015) గోవారాష్ట్ర మాజీ ముఖ్యమంత్రి. ఆయన సర్జన్ మరియు రాజకీయనాయడుడు. ఆయన మూడుసార్లు గోవా ముఖ్యమంత్రిగా పనిచేసారు. 
విల్ఫ్రెడ్‌ డిసౌజా మూడు సార్లు గోవా ముఖ్యమంత్రిగా బాధ్యతలను నిర్వహించారు. వృత్తిరీత్యా సర్జన్‌ అయిన విల్ఫ్రెడ్‌ డిసౌజా యూకేలోని రాయల్‌ కాలేజ్‌ ఆఫ్‌ సర్జన్స్‌లో డబుల్‌ ఫెలో పొందిన అతి కొద్ద మంది వ్యక్తుల్లో ఒకరు. 1974లో కాంగ్రెస్ పార్టీ తరుపు నుంచి అసెంబ్లీ ఎన్నికల్లో పోటీ చేశారు. భారత మాజీ రాష్ట్రపతి కెఆర్ నారాయణన్ చేతుల మీదగా డాక్టర్ బీసీ రాయ్ అవార్డును కూడా అందుకున్నారు. గోవా రాజకీయాల్లో కాంగ్రెస్ పార్టీ తరుపు నుంచి గెలిచి తనదైన ముద్రను వేయడమే కాకుండా, అనతికాలంలో ఉన్నత పదవులను పొందారు. గోవా ముఖ్యమంత్రిగా తొలిసారిగా 1993లో పదవి బాధ్యతలను స్వీకరించారు. 30 ఏళ్ల పాటు కాంగ్రెస్ పార్టీలో కొనసాగిన ఆయన 1980ల్లో గోవాలో కాంగ్రెస్ పాగా వేసేందుకు ముఖ్య భూమికను పోషించారు.
డిసౌజా శ్యాస సంబంధమైన వ్యాధితో బాధపడుతూ మణిపాల్ ఆసుపత్రిలో చేరారు. ఆయన సెప్టెంబరు 4 2015 శుక్రవారం ఉదయం గుండెపోటుతో కన్నుమూశారు.
దేవరకొండ భిక్షపతి
దేవరకొండ బిక్షపతి ప్రముఖ కవి, గాయకుడు. ఆయన తెలంగాణ ఉద్యమానికి ఊతమిచ్చేందుకు, సమాజాన్ని మేల్కొల్పేందుకు అనేక పాటలు రాసి పాడారు. 
ఆయన ఖమ్మం జిల్లా బయ్యారం నకు చెందినవారు. ఆయన చిన్నప్పటి నుండి పాటల పట్ల ఆకర్షితుడయ్యాడు. ఆరుణోదయ సాంస్కృతిక సమాఖ్య ఆద్వర్యంలో పలు పాటలు పాడి ప్రజలను ఉద్యమాలకు ఆకర్షితులను చేశారు. ఆ తరువాత కొంతకాలం ఆశ్రమ పాఠశాలల్లో కాంట్రాక్ట్ ఉద్యోగం చేస్తూ పాటమ్మ పుస్తకం రచించారు. ఈ పుస్తకాన్ని ప్రజాయుద్ధనౌక గద్దర్చే 2005 లో బయ్యారంలో ఆవిష్కరింపచేసి కళాకారునిగా, కవిగా రాష్ట్రవ్యాప్తంగా పేరును సంపాదించుకున్నారు. ఆ తరువాత ఉద్యోగాన్ని వదిలేసి తెలంగాణవ్యాప్తంగా నిర్వహించిన పలు దూం. దాం కార్యక్రమాల్లో పాల్గొన్న భిక్షపతి తన ఆట, పాటల ద్వారా ప్రత్యేకతను చాటుకున్నారు.
ఆయన "నిన్ను విడిచి ఉండలేనమ్మా ...ఓ పాటమ్మ ఎన్నడూ మరచిపోనమ్మా ...నా పాటమ్మ" అనే పాటను వ్రాసి తెలంగాణ ఉద్యమ ధూంధాం పాల్గొన్న ప్రతీ కార్యక్రమంలో పాడి వినిపించేవారు. నిజానికి ధూందాంలో ఈ పాట పాడకముందు తాను జిల్లా స్థాయికే పరిమితం. తర్వాత తాను తెలంగాణం. ఇట్లా మలిదశ ఉద్యమంలో తాను ఎన్ని పాటలు రాసినప్పటికీ తెలంగాణ దక్పథం, వారసత్వం, విప్లవం అన్నీ కలగలసిన ఒక పాట రాయడం, అది ధూందాం ద్వారా ప్రతి హదయాన్ని చేరుకోవడం తనకు నిజంగానే ప్రాచుర్యాన్ని ఇచ్చింది.
తెలంగాణకు ఆంధ్రా వలస పాలకులు చేస్తున్న ఆన్యాయంపై, రాష్ట్రం రావటం వల్ల జరిగే అభివృద్ధిని పాటల ద్వారా వివరించి ప్రజలను చైతన్యవంతం చేశారు. ఉద్యమం సందర్భంగా అనేకసార్లు జైలు జీవితాన్ని అనుభవించారు. ఉద్యమ సమయంలో పోలీసులు నిర్బంధించినప్పడు, పోలీసుల ఇబ్బందులపైనా పాటను రాసి ప్రశంసలు అందుకున్నారు. ఉద్యమకాలంలో భిక్షపతి సేవలను గుర్తించిన ప్రభుత్వం, సాంస్కృతిక సారథి ఉద్యోగాన్ని ఇచ్చిగౌరవించింది.
ఆయన గత కొంతకాలంగా ఆయన అనారోగ్యంతో బాధపడుతూ సెప్టెంబరు 3 2015 న మరణించారు.
అనుమాండ్ల భూమయ్య
కాకతీయ విశ్వవిద్యాలయంలో తెలుగు ప్రొఫెసరుగా పనిచేసి, పొట్టిశ్రీరాములు తెలుగు విశ్వవిద్యాలయం వైస్‌ ఛాన్స్‌లర్‌గా పదవీ విరమణ చేసిన అనుమాండ్ల భూమయ్య సుప్రసిద్ధ పద్య కవి. పద్యాన్ని పాటలాగ పాడి, విద్యార్థులు పద్యాన్ని ప్రేమించేట్టు చేయగలిగిన ఆచార్యులు.
అనుమాండ్ల భూమయ్య కరీంనగర్ జిల్లా, చొప్పదండి మండలం, వెదురుగట్టు గ్రామంలో జన్మించాడు. తల్లిపేరు శాంతమ్మ. తండ్రి లక్ష్మయ్య. నలుగురు మగసంతానంలో ఇతడు మూడోవాడు. ఇతని నాన్న ఓ వైపు వ్యవసాయం చూసుకుంటూనే మరోవైపు నేత పని చేసేవాడు. చొప్పదండి జడ్పీ స్కూలులో ప్రాథమిక విద్య చదివాడు. 15వ సంవత్సరంలో ఇతనికి అనంతలక్ష్మితో వివాహం జరిగింది. కరీంనగర్‌లో పి.యు.సి. చదివి బి.ఎస్సీ కోసం జగిత్యాల కాలేజీలో చేరాడు. అక్కడ ప్రసిద్ధ సాహితీవేత్త కోవెల సంపత్కుమారాచార్యులు ద్వారా నాకు తెలుగు సాహిత్యంపై ఆసక్తి కలిగి సాహిత్యగ్రంథాలు చదివాడు. బి.ఎస్సీ తరువాత నేను ఉస్మానియా యూనివర్శిటీలో ఎం.ఎ తెలుగు చదివాడు. అక్కడ దివాకర్ల వెంకటావధాని, సి.నారాయణరెడ్డి ఇతని గురువులు.
ఎం.ఎ అయిపోగానే వరంగల్‌లోని ఎల్‌.బి.కాలేజీలో తెలుగు జూనియర్‌ లెక్చరర్‌గా ఉద్యోగం ప్రారంభించాడు. మరోవైపు ఎం.ఫిల్‌ పూర్తిచేశాడు. 1980లో కాకతీయ యూనివర్శిటీలో పి.హెచ్‌.డి.పూర్తిచేశాను. 1983లో అదే యూనివర్శిటీలో రీడర్‌గా, ఆ తర్వాత ప్రొఫెసర్‌గా పనిచేశాడు. కాకతీయ విశ్వవిద్యాలయంలో తెలుగు విభాగానికి అధిపతిగా పనిచేసి అటుపిమ్మట తెలుగు విశ్వవిద్యాలయానికి ఉపకులపతిగా పనిచేశాడు.
రచయితగా 27 గ్రంథాలను వెలువరించాడు. ఇందులో కవిత్వం 10, విమర్శ 17 ఉన్నాయి.
వెలుగు నగల హంస, శాంతిగర్భ, అగ్నివృక్షము, జ్వలిత కౌసల్య గ్రంథాలు ఆంగ్లం లోనికి అనువాదమయ్యాయి. 2004 లో అప్పటివరకూ వచ్చిన వేయినదుల వెలుగు, వెలుగు నగల హంస, అగ్నివృక్షము, జ్వలిత కౌసల్య, చలువపందిరి - ఈ ఐదు కవితలు కలిపి పంచవటి అనే కవితా సంకలనంగా ప్రచురితమయింది.
జీశాట్-7 ఉపగ్రహం
జీశాట్-7 లేదా ఇన్సాట్-4ఎఫ్ అనునది బహు బ్యాండులు కలిగిన సమాచార ఉపగ్రహం.ఇది ఇండియన్ స్పేస్ రిసర్చ్ అర్గనైజేసన్ (ఇస్రో) వారు తయారు చేసిన ఉపగ్రహం.ఇస్రోవారు తయారు చేసిన ఏడు INSAT-4 ఉపగ్రహ శ్రేణిలో, జీశాట్-7 అరవ ఉపగ్రహం.ఈ ఉపగ్రహం రూపకల్పన, అభివృద్ధి, మరియు నిర్మాణం అంతయు భారతదేశపు అంతరిక్ష సంస్థ చేసింది.స్వదేశీయంగా నిర్మించిన బహు బ్యాండుల ఈ ఉపగ్రహాన్ని భారతీయ నావికాదళ సైన్యం ఉపయోగార్ధం నిర్మించి ప్రయోగించారు.సెప్టెంబరు 2013 నుండి ఈ ఉపగ్రహం తన సేవలను అందిస్తున్నది.భారతీయ రక్షణశాఖ నిపుణుల సమాచారం మేరకు, ఈ ఉపగ్రహం వలన భారతీయ నౌక దళం ఇకపై సమాచార సేకరణకై, సముద్రజల పర్యవేక్షన కై Inmarsat వంటి విదేశ ఉపగ్రహల పై ఆధార పడకుండా స్వయం సమాచార వ్యవస్థను పొందినది.
జీశాట్-7 లేదా ఇన్సాట్-4ఎఫ్ అనునది బహుబ్యాండులు కలిగిన సమాచార ఉపగ్రహం.ఈ ఉపగ్రహానికి రుక్మిణి అని నామకరణం చేసారు.ఈ ఉపగ్రహం కలిగి ఉన్న పెలోడులు: UHF, C-band మరియు Ku band. భారతీయరక్షణ దళాలకు, ముఖ్యంగా నావికాదళానికి అవసరమైన సాంకేతిక సమాచారానని అందించుటకై ఇస్రో సంస్థ వారు రూపొందించిన మొదటి ఉపగ్రహం జీశాట్-7 /ఇన్సాట్-4ఎఫ్.ఈ ఉపగ్రహం బరువు 2,650 కిలో గ్రాములు. ఈ ఉపగ్రహాన్ని విదేశంనుండి ప్రయోగించుటకు అయిన ప్రయోగఖర్చు రూ.480 కోట్లు. జీశాట్-7 ఉపగ్రహాన్ని తయారుచెయ్యుటకు అయ్యిన ఖర్చు రూ.185 కోట్లు.ఈ ఉపగ్రహాన్ని నావికాదళం యొక్కయుద్ధ నౌకలు, జలాంతర్గాములు, యుద్ధ విమానాలు మరియు భూనియంత్రణ కేంద్రాలకు సమాచారాన్ని చేరవేయుటకు ఎంతో ఉపయుక్తమైనది.జీశాట్-7 వలన సముద్రజలాలపర్యవేక్షణ ఎంతో బలోపేతమైనది.హిందూమహాసముద్రం యొక్క తూర్పు, పశ్చిమ తీరాల రక్షణ, పర్యవేక్షణ ఎంతో సులభమైనది.
జీశాట్-7 ఉపగ్రహాన్ని ఫ్రెంచి గయానా లోని కౌరౌ ఉపగ్రహ ప్రయోగకేంద్రం నుండి, ఏరియన్-5 ECA అను ఉపగ్రహ వాహకనౌక సహాయాన 2013 ఆగస్టు 30 న అంతరిక్షము లోకి పంపబడింది.ఉపగ్రహ వాహక నౌక ప్రయోగకేంద్రం నుండి బయలు దేరిన 34నిమిషాల తరువాత జీశాట్-7 ఉపగ్రహాన్ని జియో సింక్రనస్ ట్రాన్సఫర్ ఆర్బిట్ (GTO ) లో,249 కిలోమీటర్ల పెరిజీలో, 35,929 కిలోమీటర్ల అపోజీలో భూమధ్య రేఖకు 3.5 డిగ్రీల వాలుగా ఉపగ్రహన్ని ఉంచారు.ఉపగ్రహాన్ని ప్రయోగించిన 5 రోజుల తరువాత కర్నాటక రాష్ట్రం లోని హాసన్లో ఉన్న ఇస్రోవారి మాస్టర్ కంట్రోల్ ఫెసిలిటీ కేంద్రంద్వారా మూడుసార్లు చేసిన కక్ష్య పెంపు చర్యలద్వారా ఉపగ్రహాన్నిఅంతిమ నిర్దేశిత కక్ష్యలో స్థిరపరచారు.2.5 టన్నుల బరువైనఉపగ్రహం యొక్క ఎంటెన్నానుమరియు అధిక ఫౌన పున్యమున్న హేలిక్సు ఎంటెన్నాను వియవవంతంగా తెరచారు. ఉపగ్రహంలోని అన్ని ట్రాన్స్‌పాండరులను 2013 సెప్టెంబరు 18న విజవంతంగా ప్రారంభించారు.
ఆదేశ్ శ్రీవాత్సవ
అదేష్‌ శ్రీవాత్సవ (4 సెప్టెంబరు 1964 – 5 సెప్టెంబరు 2015) భారతీయ సంగీత దర్శకుడు. ఆయన తన కెరీర్ లో సుమారు 100 హిందీ చిత్రాలకు సంగీత దర్శకత్వం వహించారు.
ఆయన మధ్యప్రదేశ్ రాష్ట్రంలోని జబల్ పూర్ లో జన్మించారు.
గతకొంతకాలంగా కేన్సర్‌ తో బాధపడుతున్న ఆయన శుక్రవారం సెప్టెంబరు 5 2015 అర్థరాత్రి ముంబైలోని ఓ ప్రైవేటు హాస్పిటల్లో చికిత్సపొందుతూ తుదిశ్వాస విడిచారు. శ్రీవాత్సవకు భార్య ఇద్దరు కొడుకులు ఉన్నారు
జీశాట్-10 ఉపగ్రహం
జీశాట్-10 అనునదిభారతదేశానికి చెందిన అంతరిక్ష పరిశోధన సంస్థ (ఇస్రో) తయారు చేసి, ప్రయోగించి నసమాచార సేకరణ, ప్రసరణచెయ్యు ఉపహ్రాగం.దీనినిఫ్రెంచి గయానా లోని రాకెట్‌లాంచ్ కేంద్రం నుండి ఏరియన్ -5ECA అను ఉపగ్రహ వాహకనౌక ద్వారా అంతరిక్షములో కక్ష్యలో ప్రవేశపెట్టారు.
జీశాట్–8 ప్రయోగం తరువాత INSAT/GSAT వరుసలో ప్రయోగించిన రెండవ ఉపగ్రహం ఇది. ఇస్రోవారు నిర్మించిన ఉపగ్రహాల్లో ఎక్కువ బరువుఉన్న ఉపగ్రహం జీశాట్-10. ప్రయోగసమయంలో ఉపగ్రహం బరువు 3400 కిలోలు.ఈ ఉపగ్రహంలో మొత్తం 30 ట్రాన్స్ పాండరులు అమర్చారు, KU బాండ్ ట్రాన్స్‌పాండరులు12, Cబాండ్ ట్రాన్స్‌పాండరులు12, మరియు లోపవర్ ఎక్స్‌టెండెడ్ C బాండ్ ట్రాన్స్‌పాండరులు 6 అమర్చారు.దీనితో పాటి గతంలో పనిచేయుచున్న GAGAN యొక్క సామర్ధ్యాన్ని బలోపేతం చెయ్యుపేలోడ్‌నుకూడా ఉపగ్రహంలో ఉంచారు.ఈ ఉపగ్రహాన్ని అంతరిక్షములో భూసమస్థితి కక్ష్యలో తూర్పుకు 83.0°కోణంలో భూ ప్రదక్షణ చేసెలా ఉంచారు. ఈ కక్ష్యనుడి ఈ ఉపగ్రహం సమాచారాన్ని భారతదేశానికి చేరవేస్తున్నది. జీశాట్-10 ఉపగ్రహం 15 సంవత్సరాలు తన సేవలను అందిస్తుంది.
ఈ ఉపగ్రహాన్ని దక్షిణ అమెరికాలోని ఫ్రెంచి గయానాలోని కౌరౌ అంతరిక్ష ప్రయోగకేంద్రం నుండి, ఏరియన్-5ECA అను ఉపగ్రహ వాహకనౌక సహాయంతో 2012 సెప్టెంబరు 29 సంవత్సరము, భారతీయ కాలమాన ప్రకారం ఉదయం 2:48 గంటలకు అంతరిక్షములోకి పంపారు.ఈ ఉపగ్రహ వాహకనౌక ప్రయోగకేంద్రం నుండి బయలుదేరిన 30 నిమిషాల తరువాత జీశాట్-10 ని కక్ష్యలో వదిలినది.ఏరియన్ -5ECA వాహక నౌక జీశాట్ -10 ని కక్ష్యలో ప్రవేశ పెట్టుటకు ముందు మరో యోరోపియన్ ఉపగ్రహం ASTRA 2F ని కూడాకక్ష్యలో వదిలినది.
హెన్రీ లాంగ్లోయిస్
హెన్రీ లాంగ్లోయిస్ (1914 నవంబరు 13 – 1977 జనవరి 13) ఫ్రెంచి సినిమా యాక్టివిస్ట్ మరియు సినిమా ప్రేమికుడు. సినిమాల పరిరక్షణలో ఆయన  మార్గదర్శి, లాంగ్లోయిస్ సినిమా చరిత్రలో ప్రభావశీలమైన వ్యక్తి. సినిమా చరిత్రలో ప్రముఖమైన ఆటర్ సిద్ధాంతాన్ని వెనుకవున్న ఆలోచనలు అభివృద్ధి చేయడానికి ఆయన పారిస్ సినీ ప్రదర్శనలు ఉపకరించాయిని పేరొందారు.
"సినిమాథెక్ ఫ్రాన్సైజ్" ఏర్పాటులో జార్జెస్ ఫ్రాంజు, జేన్ మిట్రైలతో సహ వ్యవస్థాపకునిగా వ్యవహరించారు. 1938లో అంతర్జాతీయ ఫిల్మ్ ఆర్కైవ్స్ సమాఖ్య (ఇంటర్నేషనల్ ఫెడరేషన్ ఆఫ్ ఫిల్మ్ ఆర్కైవ్స్ (ఎఫ్.ఐ.ఎ.ఎఫ్) కు సహ వ్యవస్థాపకుడు. సినిమాథెక్ ప్రధాన కార్యకర్త అయిన లోట్టె ఐస్నెర్ తో ఎన్నో సంవత్సరాల అనుబంధం ఉన్నా రెండో ప్రపంచ యుద్ధానంతరం హెన్రీ సినిమాల పరిరక్షణ, సినిమా చరిత్రలపై కృషి సాగించారు. బూజుపట్టి పోయి, పాడైపోతున్న సినిమా ఫిల్మ్ లను కాపాడారు. ఆయన విచిత్రమైన ప్రవర్తన కలవారే కాక తన పద్ధతుల వల్ల తరచు  వివాదాలకు కేంద్రంగాకేంద్రంగా నిలిచారు,  ఫ్రెంచ్ నవతరంగం ("న్యూవేవ్") గా సినిమా చరిత్రను ప్రభావితం చేసిన యువ సినీ ప్రేమికులు, విమర్శకులకు ఆయన కీలకమైన ప్రభావంగా నిలిచారు. లాంగ్లోయిస్ "సినిమా కళ పట్ల ఆయన అంకితభావం, ఆ కళ గతానికి చేసిన గట్టి కృషి, దాని భవిష్యత్తు పట్ల దృఢమైన నమ్మకం" కారణంగా 1974లో  ఆస్కార్ అకాడమీ గౌరవ పురస్కారాన్ని అందించారు.
లాన్స్ నాయక్ మోహన్ నాథ్ గోస్వామి
లాన్స్ నాయక్ మోహన్ నాథ్ గోస్వామి భారతీయ సైనిక కమెండో. ఆయన 11 రోజుల్లో పదిమంది టెర్రరిస్ట్ లను మట్టుపెట్టి పాక్ టెర్రరిస్ట్ ల పాలిట సింహస్వప్నంగా మారారు.
ఆయన స్వగ్రామం నైనిటాల్ లోని హల్ ద్వానిలో ఇందిరానగర్. గొస్వామి 2002లో ఆర్మీలో పెరా కమాండోల విభాగంలో చేరాడు.తరువాత పదోన్నతిపై ఆర్మీ ప్రత్యేక దళాల కమాండోల విభాగంలోకి మారాడు.
ఆయన గత జమ్మూ - కాశ్మీర్ లో ఉగ్రవాదుల ఏరివేతకు ఏర్పాటు చేసిన అపరేషన్ లో చురుగ్గా పాల్గోన్నాడు.ఆయన యాంటీ టెర్రర్ మిషన్ లో కీలక పాత్రవహిస్తూ ఆగస్టు 23,2015 న తొలి ఆపరేషన్ – హంద్వారా, ఖర్మూర్ లో పాల్గొన్నారు. ఒక్కడే 10 మంది ఉగ్రవాదులను అంతం చేశాడు. గురువారం ఈ టీం శ్రీనగర్ సమీపంలోని హంద్వారా ప్రాంతంలో ఉగ్రవాదుల కోసం సోదాలు నిర్వహించారు. ఉగ్రవాదులను మట్టుబెట్టే సందర్భంలో ఉగ్రవాదులు జరిపిన ఎదురు కాల్పులలో గోస్వామి ప్రాణాలు వదిలాడు.
ఆయనకు భార్య మరియు కుమార్తె ఉన్నారు.
11 రోజుల్లో పది మంది ఉగ్రవాదులను అంతం చేసి పై అధికారుల దగ్గర గౌరవం పెంచుకున్నాడు.అయితే మరింత మంది ఉగ్రవాదులను అంతం చెయ్యడానికి ప్రయత్నించిన గో స్వామి చివరికి సెప్టెంబరు 5 2015 న తన ప్రాణాలు కోల్పోయాడు.
ఎం.ఎం.కల్బుర్గి
ఎం.ఎం.కల్బుర్గి కర్నాటక రాష్ట్రానికి చెందిన ప్రముఖ రచయిత, చరిత్రకారుడు మరియు హేతువాది. ఆయన అసలు పేరు "మల్లేషప్ప మాదివలప్ప కల్బుర్గి".ఆయన వచన సాహిత్యంలో భారతీయ పండితుడు. ఆయన కన్నడ విశ్వవిద్యాలయంలో వైస్ ఛాన్సలర్గా పనిచేసారు. 2006 లో కేంద్ర సాహిత్య అకాడమీ అవార్డును పొందారు.
ఆయన కర్నాటక రాష్ట్రం లోని బీజాపూర్ జిల్లాకు చెందిన యారగల్ గ్రామంలో 1938 లో జన్మించారు. ఆయన హంపీలోని కన్నడ యూనివర్సిటీ వీసీగా పనిచేశారు. 2009లో ఆయన కేంద్ర సాహిత్య అకాడమీ అవార్డును అందుకున్నారు. నృపతుంగ, పంపా అవార్డులను కూడా అందుకున్నారు.
ఆయన 20 ప్రచురణలను ప్రచురించారు. వాటిలో :ఆయనను గుర్తు తెలియని దుండగులు తుపాకితో కాల్చి చంపారు. ఆగష్టు 30 2015 ఉదయం ధార్వాడ్‌లోని తన నివాసంలో ఉండగా బైకుపై వచ్చిన ఇద్దరు గుర్తు తెలియని దుండగులు కల్బుర్గిపై కాల్పులు జరిపారు. తీవ్రంగా గాయపడిన ఆయనను ఆస్పత్రిలో చేర్పించగా చికిత్స పొందుతూ మృతిచెందారు.
ఆయనకు అనేక బెదిరింపు సందేశాలు వస్తున్నపుడు ఆయన కర్ణాటక ప్రభుత్వానికి రక్షణ కొరకు అభ్యర్థించాడు కానీ తొలుత ప్రభుత్వం రక్షక దళాన్ని అందించలేదు. ఆయనకు ప్రభుత్వం రక్షణ దళాన్ని అందించినప్పటికీ ఆగష్టు 2015 నుండి తొలగించమని పోలిసులను అభ్యర్థించాడు. ఆగష్టు 30 2015 న భారతీయ కాలమానం ప్రకారం 8:40 గంటలకు ధర్వాడ్ లోని ఆయన నివాసంలో దుందగులు కాల్చి చంపారు. దుందగులు ఆయన శిష్యులమని చెప్పి ఆయన ఇంటి తలుపు తట్టారు. ఆయన భార్య ఉమాదేవి వారికీ కాఫీలు తయారుచేయుటకు లోపలికి వెళ్ళిన వెంటనే రెండు రౌండ్లు కాల్పులు జరిపి ఆయనను చంపారు. వెంటనే వారు పారిపోయారు. ఆయనను మొదట ప్రైవేటు వైద్యశాలకు తరలించారు. తరువాత ధర్వాడ్ లోని జిల్లా సివిల్ హాస్పటల్ కు తరలించారు. కానీ అయన మరణించాడు.